Torturak argitara ekartzeko ahalegina - Uriola.eus\nMartin Orbe, 'Apaizak ere torturatuak' liburua eskutan | Ikusi handiago | Argazki originala\nAspaldian asko aipatzen da “errelatoa egin behar dela”. Behar hori azpimarratzen denean, Martin Orberen esanetan, “Euskal Herriko azken borrokaren errelatoaz” ari dira batzuk eta besteak. Eta zeregin horretan, Espainiako Gobernua “irabazleen errelatoa inposatu nahian” ari da. “Beldurgarria”, Orberen iritziz. Horregatik sentitu du “benetako errelatoa egiteko orduan” ezin direla torturak kanpoan geratu. “Milaka” torturatu izan direlako euskal heritarren artean, “interes ilunengatik, temakeriaz, ukatzen direnak”. Berak, “zerrenda ikaragarritik” batzuk “ilunpetik argitara ateratzea” erabaki du: “Tortura inoiz justifikatu ezin denean, ezta salbuespenezko kasuetan, edota guda egoeretan ere, merezi du zerrenda beldurgarri horretan ere apaizena tartekatzea”.\nBere kasua ez ezik beste apaiz batzuena ere bildu du Apaizak ere torturatuak (Intxorta 1937 Kultur Elkartea, 2017) liburuan. Guztira, 20 lagunena. Horietatik zazpi dira Bilbon jaio edota bizi direnak. Orbe bera, Juan Mari Zulaika, Kepa Arrate, Tasio Erkizia, Jose Antonio Kalzada, Txomin Artetxe eta Jabier Olabe.\nLiburua, mugatua izanik ere, “torturaren praktikaren tamainaren lagin esanguratsua” da. Izan ere, Euskal Herriko Hegoaldeko lau probintzietako kideak dira 20ak. Hamairu apaiz sekular, bi frantziskotar, bi jesuita, laterandar bat, sakramentino bat eta eskolapio bat. Bilbo, Donostia, Gasteiz, Iruñea, Gernika eta Madrileko polizia-etxeetan torturak jasandakoak; batzuk Polizia Nazionalaren eta beste batzuk Guardia Zibilaren mende jasandakoak. 1968koa da lehen kasua, Juan Mari Zulaikarena, 2003an Egunkaria-ren aurkako operazioan atxilotutako Txema Auzmendirena azkena.\nSalaketa egitea eta gogoeta eragitea da liburuaren helburua. Partaideek beren lekukotasunarekin ez dute gorrotoa zabaldu nahi, ez borroka politikoa elikatu nahi ere, “justizia, giza eskubideen defentsa eta gizabanakoaren duintasunaren balioa indartu bizik. Etorkizuneko oinarri garbia izan dezagun, irmo denok aurrera egiteko”.


Apostoluén Acteac. 26 Basque (Navarro-Labourdin): NT\nBible > Basque (Navarro-Labourdin): NT > Acts 26\n◄ Apostoluén Acteac. 26 ►\n1Agrippac orduan Pauli erran cieçón, Permettitzen çaic eure buruägatic minçatzea. Orduan Paul escua hedaturic has cedin raçoin emaiten, cioela,\n2Regue Agrippá, dohatsu neure buruä estimatzen diat ceren egun hire aitzinean ihardetsi behar baitut, Iuduez accusatzen naicen gauca guciez 3Principalqui ceren baitaquit eçagutzen dituala Iuduén artean diraden costuma eta questione guciac: halacotz othoitz eguiten drauat, patientqui ençun néçan.\n4Bada ene vicitze gaztetassunetic eraman dudanaz den becembatean, eta ceric lehen hatsetic içan den ene nationean Ierusalemen, badaquite Iudu guciéc: 5Lehendanic eçaguturic (baldin testificatu nahi baduté) nola neure aitzinecoacdanic gure religioneco secta gucizco excellentaren arauez vici içan naicen Phariseu. 6Eta orain Iaincoaz gure aitey eguin içan çayen promesseco sperançaren causaz, iudicioan accusaturic nago. 7Promes hartara gure hamabi leinuéc ardura gau eta egun Iaincoa cerbitzatzén dutela helduren diradela sperança duté, cein sperançaz (o Regue Agrippá) Iuduéc ni accusatzen bainaute. 8Cer? sinhets ecin daitenetan daducaçue çuec baithan, Iaincoac hilac ressuscitatzen dituela?\n9Eta niçaz den becembatean irudi içan çait ecen Iesus Nazarenoren icenaren contra resistentia handi eguin behar nuela: 10Eta eguin-ere badut Ierusalemen: eta anhitz saindu nic presoindeguietan enserratu vkan dut, Sacrificadore principaletaric bothere vkanic: eta nehorc hiltzen cituenean neure sententiá emaiten nuen. 11Eta synagoga gucietan maiz punitzen nituela bortchatzen nituen blasphematzera: eta sobera minthuric hayén contra, persecutatzen nituen hiri arrotzetarano.\n12Dembora hartan Damascerat-ere ioaiten nincela Sacrificadore principalén botherearequin eta commissionearequin. 13Egunaren erdian, o Regué, bidean ikus nieçán cerutico arguibat iguzquiarena baino claroagoric, arguitzen guentuela ni eta enequin bidean ioaiten ciradenac. 14Eta gu guciac eroriric lurrera, ençun nieçán vozbat niri minço çaitadala, eta ciostala Hebraicoén lengoagez, Saul, Saul, cergatic ni persecutatzen nauc? gogor duc hiretaco akuloén contra ostico eguitea. 15Nic orduan erran nieçán, Nor aiz Iauna? Eta harc erran cieçadán, Ni nauc Iesus hic persecutatzen duana. 16Baina iaiqui adi, eta ago çutic eure oinén gainean: ecen hunegatic aguertu natzaic, ordena ençadançat ministre eta ikussi dituán eta aguerturen natzayán gaucen testimonio: 17Idoquiten audalaric populu horretaric eta Gentiletaric, ceinetara orain igorten baihaut, 18Irequi ditzançat hayén beguiac, conuerti ditecençát ilhumbetic arguira, eta Satanen botheretic Iaincoagana, recebi deçatençát bekatuen barkamendua, eta çorthea sanctificatuén artean, ni baithango fedeaz.\n19Hunegatic, o Regue Agrippá, eznitzayoc desobedient içan cerutico visioneari. 20Baina Damascen ciradeney lehenic, eta Ierusalemen, eta Iudeaco comarca gucian ciradeney, guero Gentiley-ere predicatu diraueat emenda litecen eta conuerti Iaincoagana, obrác eguiten lituztelaric emendamendutaco digneac. 21Causa hunegatic Iuduac ni templean hatzamanic enseyatu içan dituc ene hiltzen: 22Baina Iaincoaren aiutaz aiutatu içanic iraun diát egungo egunerano, testificatzen drauèdala hambat chipiey nola handiéy, eta deus erraiten eznuela Prophetéc eta Moysesec ethorteco ciradela aitzinetic erran dutén gauçaric baicen: 23Ecen behar cela Christec suffri leçan, eta hilén resurrectioneco lehena licén, ceinec populu huni eta Gentiley arguia denuntiatu behar baitzerauen.\n24Eta gauça hauc bere defensatan erraiten cituela Festusec ocengui erran ceçan, Çoratu aiz Paul, letretaco iaquin handiac çoratzen au. 25Eta Paulec, Eznauc çoratzen, dio, Festus gucizco excellentea, baina eguiazco eta adimendu onetaco hitzac erraiten citiát. 26Ecen baceaquizquic gauça hauc Reguec, ceinen aitzinean minço-ere bainaiz frangoqui: ceren estimatzen baitut gauça hautaric eztela deus harc eztaquianic: ecen gauça haur eztuc çokoan eguin içan. 27O regue Agrippá, sinhesten dituc Prophetac? baceaquiat ecen sinhesten dituala. 28Eta Agrippac erran cieçón Pauli, Hurrensu gogatzen nauc Christino eguin nadin. 29Orduan Paulec erran ceçan, Iaincoa baithan desir niquec bay hurrensu bay choil, ez hi solament, baina ni egun ençuten nauten guciac-ere eguin cindeizten halaco, nolaco ni bainaiz, estecaillu hauc salbu.\n30Eta gauça hauc harc erran cituenean, iaiqui cedin Regue, eta Gobernadorea, eta Bernice, eta hequin iarri içan ciradenac. 31Eta appartatu ciradenean bere artean minço ciraden, cioitela, Deus herio edo presoindegui mereci duen gauçaric eztu eguiten guiçon hunec. 32Eta Agrippac Festusi erran cieçón, Larga ahal cieitean guiçon haur baldin appellatu içan ezpaliz Cesargana.


Idoia Arauzo: "35 urtean Pirinioetako glaziarren erdia baino gehiago desagertu dira klima-aldaketaren ondorioz" - Cristina Enea Fundazioa\n2019/9/12 Agora K2050 • Elkarrizketak\nIdoia Arauzo: "35 urtean Pirinioetako glaziarren erdia baino gehiago desagertu dira klima-aldaketaren ondorioz"\nAbuztu erdialdean jakin genuen Islandiak agur esan ziola Ok glaziarrari, hileta baten bidez, ofizialki 2014. urtean hildakoa. Munduko tenperaturen gorakaden ondorioz bertako elurrak eta izotzak ezin zuten nahikoa konpaktatu izotz-masak bere pisuaren ondorioz mugitzen jarrai zezan, eta agintariek ofizialki hiltzat eman zuten. Baina ez dugu hain urutira joan beharrik antzeko errealitateak ezagutzeko.\nUrrutira joan gabe, Pirinioetan bertan, gaur egun 19 glaziar besterik ez daude, eta Pirinioetako Lan-Komunitateko (CTP) Klima-Aldaketaren Pirinioetako Behatokiko koordinatzaile Idoia Arauzoren esanetan "1984. urteaz geroztik Pirinioetako glaziarren erdia desagertu dira", klima-aldaketaren ondorioz. Bioaniztasunari dagokionez bereziki aberatsa izan arren aldaketekiko zaurgarria den Pirinioak bezalako ingurune honetan, tenperaturak munduko batez-bestekoa baino %30 gehiago igo dira azken 50 urteotan, 1,2ºC-ra iritsi arte. Egoera honen aurrean, "klima-aldaketak eragindako inpaktuetara egokitzeko estrategiak bilatzearen" beharra defendatu du Arauzok.\nKlima-aldaketak Pirinioetan ekarriko duen erronkaren errealitatea gerturatzeko Idoia Arauzok "¿Cómo está afectando el cambio climático a los Pirineos?" izeneko hitzaldia eskainiko du datorren irailaren 18an, asteazkena, 19:00etan San Telmo Museoan, klima-aldaketari eskainitako Agora K2050 hitzaldi sortaren baitan.\nDuela lau urtetik zara Klima Aldaketaren Pirinioetako Behatokiaren arduraduna. Zeintzuk dira bere funtzioak?\nKlima Aldaketaren Pirinioetako Behatokitik behatokiaren beraren helburuak lortzen laguntzeko pertsonak eta informazioa koordinatzen ditugu: klima-aldaketaren fenomenoa eta Pirinioetako inpaktuak oro har ulertzea eta lurralde hori inpaktu horietara egokitzea erraztea. Helburua da zientzia-munduaren ezagutza politikara, administrazio publikoetra eta sektore pribatura eramatea, eta alderantziz. Pirinioetako lurraldeetan sarean lan egiteaz gain, Europako beste mendi-eremu batzuekin ere lan egiten dugu sarean, ezagutza partekatuz eta Pirinioak ikus araziz.\nKlima-aldaketaren ondorioei dagokienez, zein da gaur egun Pirinioetan bizi den errealitatea?\nAzken 50 urteotan, 0,24 ºC-ko tenperatura-igoera ikusi da hamarkada bakoitzean, hau da, 1,2 ºC, edo, bestela esanda, munduko batez bestekoa baino % 30 gehiago. Prezipitazioei dagokienez, prezipitazio bolumenen % 2,5 jaitsi da eta urtetik urtera aldakortasun handia dago.\nPirinioetako lurralde osorako batez besteko balio horiek, unibertsitateen, ikerketa-zentroen eta meteorologiako estatu-agentzien arteko lankidetzari esker soilik lortu eta analizatu dira, metodologia berberekin tenperaturari eta prezipitazioei buruzko datu-baseak partekatu eta landu baitituzte. baita ere FEDER funtsei esker ere, POCTEFA 14-20 programaren bidez.\nAldagai "primarioek" inpaktu "sekundarioak" dituzte ekosistemetan eta sektore sozioekonomikoetan. OPCC-k lurralde honetan inpaktu horien inguruan dagoen ezagutza zientifiko guztia bildu du, berriki kaleratu duen "OPCC-PLP (2018). Klima-aldaketa Pirinioetan: inpaktuak, zaurgarritasuna eta egokitzapena" argitalpenean. Eragin horien adibide batzuk emateagatik:\n60ko hamarkadatik 10 egunera arte aurreratu da hegazti migratzaileen etorrera-data.\nUdaberrian lehen agerraldien agerpena aurreratu da.\nEspezie asko leku bioklimatiko hotzagoetara lekualdatu da.\nHorrez gain, sektore bakoitzarentzat ikusitako joerei buruzko datu gehiago ematen dituzten ikerketak falta direla egiaztatu da. Askotan, azterketa partzialak edo eskala geografiko txikiagokoak izaten dira. Horregatik, txostenaren ondorioetako bat da ikerketa mota hau eta epe luzerako erregistroak mantentzearen garrantzia azpimarratzea; izan ere, serie osoak eta luzeak abiapuntu hartuta, ondorioak zorrotzak izan daitezke joerei dagokienez.\nNeurriak hartzen ari dira Pirinioetan klima-aldaketaren ondorioak arintzeko edo haietara egokitzeko?\nCO2 isuri garbirik gabeko lurraldea da Pirinioak, biztanle gutxi duen lurraldea baita, hiri handi eta industria gutxi dituena, baina klima-aldaketaren eraginak jasotzen ditu, fenomeno globala baita. Pirinioak biodibertsitate balio handiko lurraldea da, eta klima aldaketaren aurrean zerbitzu ekosistemiko ahulak ditu. Beraz, arazoaren zergatiaren gainean jarduteko, berotegi-efektuko gas isuriak murriztu egin behar dira: energia ekoizpena eta kontsumoa, garraioa, industriak …\nBestalde, klima globalaren inertzia dela eta, gaur bertan emisioak nabarmen murriztuko balira ere, CO2 pilaketak eragindako inpaktuek (eta CO2 hori baso-masek eta lurzoruek xurgatu arte) Pirinioei eragiten jarraituko lukete. Beraz, inpaktu horietara egokitzeko estrategiak bilatu behar dira.\nAdibidez, zer egin dezakegu urte batzutan elur gutxi egingo balu, eta eski-estazio batzuek ezingo balute ireki edo galera ekonomikoak balituzte? Eta giro berri horri aurre egin ahal izango genioke? Batez besteko tenperatura beroagoei, edo beroaldien maiztasun gorakadari aurre egin ahalko genieke uzta erresistenteagoak erabiliz? Klima-aldaketa kontuan hartuko al dugu gure hurrengo oporraldietako helmuga aukeratzerakoan? Arestian aipatutako txostenean estrategia espezifiko batzuk proposatzen dira aztertutako sektore bakoitzerako, eta, era berean, Pirinioetako jardunbide egokien adibideak emateko datu-basea sortzen ari gara (https:// opcc-ctp.org).\nDuela gutxi, 2014an ofizialki desagertu zen Ok glaziar islandiarrari hileta-gisako ekitaldia eskaini zitzaion. Pirinioetan ere izotz masa horien desagertzearen lekuko zarete. Zein erritmotan ari dira desagertzen? Azken urteotan, zenbat glaziar desagertu dira?\nPirinioetan, 1984tik gaur egunera arte, glaziarren erdia baino gehiago desagertu dira, eta gaur egun 19 besterik ez daude. Gainera, geratzen diren glaziarrak atzerakada azeleratua izaten ari dira. Hau icebergaren punta baino ez da. Gure ondare natural kolektiboa osatzen duten ikonoak ia erabat desagertuko dira, eta modu atzeraezinean. Baina galera horrek, era berean, gure bizitza eta ekonomietan agian eragin handiagoa duten beste ekosistemetan gertatzen ari denaz, eta gertatuko denaz, ohartarazten digu.


| Michael Phelpseuskaljakintza\nBy glorenzo on 2006(e)ko azaroak 27 in kirola\nMichael Phelps-ek, 21 urteko igerilari ospetsuak, bere lehenengo agerpena 15 urte zituelarik egin zuen 2000. urteko olinpiadetan. Nahiz eta adinez gaztea izan, ez zuen oztoporik izan bertan parte hartu ahal izateko. Ez zuen dominarik jasotzea lortu, baina bai munduko lehenengo bost onenetarikoen artean egotea, 200 metro tximeleta frogan.\nHortik gutxira, Sidneyen, hain zuzen ere, errekor batzuk hautsi zituen, 15 urteko gizonezkoetan onena bilakatuz. Errekor horietako bat 200 metro tximeleta izan zen 1:54:58 denbora eginez, Fukuokako (JapÃ³n) munduko txapelketan.\n2004. urtean Atenasen izan ziren olinpiadak. Ordurako irabazita zuen ospea zela eta, Mark Spitz igerilari famatuarekin alderatzen zuen jende guztiak. Mark Spitz bere garaiko igerilaririk ospetsuena zen, 1972. urtean, urrezko zazpi domina irabaztea lortu zuen igerilari bikaina. Phelpsek gauza bera erdiesteko aukera bere esku izan zuen Atenaseko joko olinpikoetan. Ahalegin handiak eginda ere, ez zituen lortu urrezko zazpi domina haiek bere taldeko erreleboak huts egin baitzuen. Erreleboan parte hartu zuten lau taldekideak ez ziren gaizki aritu, hirugarren postu zoragarri bat lortu zuten, baina ez zen aski izan Mark Spitzen ekintza gogoangarria parekatzeko. Hala ere, urte berean bere lehenengo urrea irabazi zuen 400 metro estiloetan, munduko errekor berria 4:08:26an ezarriz.\nInteresgarria iruditu bazaizue, hemen klikatuz igerilari aparta honi buruzko informazio gehiago izango duzue.\nBesterik gabe, hementxe uzten dizuet aurkitu dudan bideo hau. Ea gustuko duzuenâ€¦


Arteako Udala - Fauna e Hidrológica\nAnimaliak eta Hidrologiko\nGorbeiako Parke Naturalean 167 animalia mota ornodun bizi dira. Eurosiberiar jatorriko animaliak dira oro har, eta badira Mediterraneoko zenbait animalia mota ere. Animalia mota guztien artean bereziki azpimarratzekoak dira mendigunearen lur garaienetan bizi diren animalia mota menditarrak eta harkaitzetako motak.\nAipagarriak dira Euskal Herrian desagertzeko arriskuan dauden zenbait animalia, adibidez igaraba, zeinarentzat baitira ezinbestekoak ur garbia eta egoera onean dauden ibai ertzeko basoak. Baias, Zubialde eta Arratia ibaien ertzetako haltzadien egoera onari esker iraun du bizirik igarabak ibai horietan, eta igarabak ez ezik bizirik diraute Pirinioetako desmanak, buztanikara horiak eta ur-zozoak ere.\nGorbeiako animalia mota nagusia, halere, oreina da. Gorbeialdetik desagertuta egon zen garai batean, baina orain dela zenbait hamarraldi berriro ekarri zen, eta gaur egun erabat bertakotuta dago, eta ugaltzen ari da.\nGorbeiako parke naturalean garrantzi handiko hainbat ibai eta erreka jaiotzen dira.\nBalio handiko ekosistemen oinarri dira ibai horiek, eta horrekin batera urez hornitzen baitituzte inguruko herriak, biltegi handien bidez, eta Gasteizko eta Bilboko hornidura sistema osatzen duten urtegi handien arroetara isurtzen dira.


Euskal Pizkundea historia-aldi zabala izendatzeko erabiltzen da, Kataluniako Renaixença eta Galiziako Rexurdimentorekin loturak ditu, eta mugimendu kultural eta politikoa da, ideia erromantikoekin lotzen dena bere hastapenetan. Euskal Pizkundeak sistema literarioan aldaketa nagusia ekarri zuen: eragile berriak agertu ziren, hala nola, sariak, aldizkariak, argitalpenetarako laguntzak eta abar. Ondorioz, egile berriak eta iraunkorrak agertu ziren eta euren lanak Iparraldeko Eskualduna (Baiona, 1887-1944) edo hegoaldeko Euskal Erria (Donostia 1880-1918), Euskal Esnalea (Donostia, 1908-1931) eta Euskaltzale (Bilbo 1897-1899) bezalako aldizkarien bidez eman ahal izan zituzten ezagutzera.\nLiteraturak eta bereziki olerkigintzak, bultzada handia hartu zuen Lore Jokoen eta Euskal Jaien sustapenari esker. Sariketetara aurkezturiko emaitza berriak, lehenagotik ezagutzen ziren olerki eta bertsopaperetan zabaldutakoekin batu ziren, eta kantutegietan argitaratu XIX. mende bukaeran. Ondorioz, kondentsazio fenomenoa garatu zen, garaiko literatur produkzioari garrantzia emanez, lehenagoko aldi sakabanatu edo ahulen aldean.\nXIX. mende bukaerako aldaketa sozioekonomiko handien testuinguruan, Sabino Arana Goiriren abertzaletasunaren ideologia indarrez itsatsi zen aldaketa azkar horiek gertatzen ari ziren eskualdeetan. S. Arana Goirik (Sukarrieta 1865-1903) izpiritu berritzaileaz egin zien aurre foruzaletasunaren ondoriozko literatur planteamenduei. Izan ere, hizkuntzaren eta literaturaren funtzioak aldatu egiten dira testuinguru abertzalean, zeren proiektu abertzalearen oinarrietako bat kultura propioa eta berezia edukitzea baitzen. Bestalde, jokaera garbizaleen ondorioz, erdal mailegu lexikoak eta morfosintaktikoak ezabatzeko nahia errotuko da idazleengan, Arana-Goiriren neologismoen ildotik nahiz R.M. Azkuek proposaturiko beste garbizaletasun jatorraren ildotik. Ondorioz, hizkuntz lanketa zorrotza izan zen idazle errenazentisten ezaugarrietako bat, hizkuntza garbi, jator eta kultuagoa egituratzeko asmoa. Eragin hori iparraldeko idazleen artean ere hedatu zen neurri batean eta besteak beste, Jules Moulier Oxobi (Bidarrai, 1888-1958), aipatzen da garaiko euskal poetarik hoberentzat, Alegiak (1926) bilduma bikainen moldatzailea.\nOlerkariak esaten zaie. Euskal Pizkundearen gailurrean (1926-36), Euskaltzaleak erakundearen lehen buruzagia Xabier Lizardi (Zarautz, 1896-1933) poeta izan zen.\nFoto: CC - gipuzkoakultura.\n1930tik aurrera, elkarte horren jardunak indartu egin ziren: euskarazko literatura jasoa sustatuz, bertsolarien artea ikertuz, eta abar. Lehiaketa literarioak ziren Olerti Jaiak izeneko ospakuntzen ardatza. Jose Ariztimuño "Aitzol"ek (Tolosa, 1896-1937) sariketen antolaketaz arduratu zen eta, euskal literatura kultua sustatu zuen bereziki, euskararen prestigioa indartzeko eta herriaren identitate kulturala sendotzeko. Era berean, sarituen lanak argitaratu, ospaturiko ekitaldiak iragarri, aipatu eta iruzkinak argitaratzen ziren, euskaraz bezala erdaraz. El día eta Euzkadi egunkariak eta Yakintza aldizkaria izan ziren Euskaltzaleak erakundearen ekintzen bozeramaile. Euskaltzaleak-ek sorturiko plataforma kulturaletan ezagutzera eman ziren idazleak (Lizardi, Lauaxeta, Orixe eta Loramendi), olerkariak izendapena hartu zuten. Olerkariek metrika zaindua eta formarekiko arreta nahiz ikuspuntu berritzaileak ekarri zituzten, eta euskal literaturaren erreferentzia sinbolikoak aberasteko ahalegin sendoa egin zuten.\nJosé Maria Agirre Xabier Lizardi (Zarautz, 1896-1933) da olerkarietan aipatuena eta liburu bakarra, Biotz-begietan (1932) argitaratu zuen, bere olerki hoberenen bilduma. Prentsa-artikulu ugari idatzi zituen, eta prosan ere nortasun handiko estiloa garatu zuen. Hil ondoan argitaratu ziren, 1934an bere azken poema solteak Umezurtz olerkiak nahiz euskal artikuluen bilduma hautatua Hitz lauz izenburuz. Halere, artikulu guztiak ere irakur daitezke Xabier Lizardiren kazetari-lanak (1988) alean. Prosaz, naturalitatea, atsegintasuna eta espresibitatea bilatu zituen gehienbat; estiloa landu ahala, ordea, prosa literarioagoa garatu zuen eta hainbat idazleren eredu izan da. Olerkietan berriz, hizkuntzaren adierazteko gaitasuna edo espresibotasun trinkoagoa bilatzen zuen; molde laburreko estrofa motak hobetsi zituen eta bertsoaren erritmoa zaintzen zuen oroz gainetik, musikaltasuna eta barietatea.\nOlerki hizkuntz berezia sortu zuen estilizazioaren bidez, soberan zeuden osagai morfosintaktikoak soildu eta hizkuntza eliptikoa erabili zuen, aditzak, lokailuak eta beste ezabatuz. Ildo berean, apaingarri deskriptiboak ekidin eta adierazi nahi zuena, labur eta dotore iradokitzen saiatzen zen. Bere literatur estiloak gustu pertsonal bati erantzuten dio eta inoiz eredu klasikoetan bilatu dira haren estilo-iturriak, Arnaud Oihenartekiko parekotasunak aipatuz. Estilo kontzeptista eta kultua, metrika zorroztasuna eta estrofa laburrak landu izanak elkartzen ditu. Bestalde, metrikaren arloan Sabino Aranak emandako sinalefa-arauak zorrozki betetzen zituen, errima ezohikoak moldatzen zituen, literatura kulturantz bideratuz eta baliabide erritmiko ugari eta ezberdinez baliatuz. Hizkuntzaren molde arruntetik urrunduz, estrainamendu efektua sortzen zuen moldakera morfosintaktiko trinkoen bidez. Biotz begietan (1932) libururako hautatu zituen poemen kalitate maila orekatua ikusita, maisu-lana dela baieztatzeko arrazoiak ditugu. Ordura arteko poesia-eredu erromantikoarekin hausteko asmo garbia nabari zaio: ohiko konparazio eta metafora moduak ez dira ageri, sentimentalismoa eta adierazmolde beraegiak eragozten ditu; testuan emozio adierazpena egoki dosifikatzen eta atzeratzen du, indar espresiboa areagotzeko helburuz. Bere gaiak hiru arlotara hedatzen dira: esparru afektiboa (familia, haurrak, maitasuna), esparru sozio-politikoa, euskarari eta herri konpromisoari dagokiona, eta azkenik, poetaren ni subjektiboan naturan aurkitzen duen bizi-esistentziaren proiekzio gozatsua.\nEstepan Urkiaga Lauaxeta (Laukiniz, 1905-1937). Lauaxeta bide irekitzaile izan zen euskal poesian. Errenteriako Lehen Olerti Jaian poemarekin jaso zuen lehen sariaren bultzadaz, Bide Barrijak (1931) liburua argitaratu zuen, euskal literaturan berrikuntza erabakigarria iragarriz. Liburua formakuntza epeko lana da, joera bateko eta besteko poemak daude liburuan, batzuk Heineren erromantizismorantz jotzen dute; beste batzuk, aldiz, parnasianismoaren bidetik literatura arrazionalistagoaren fruitu dira. Lauxetaren liburuak eztabaida sutsuak piztu zituen eta Euskal Pizkundeko joera literario berrizale eta popularragoen arteko lehia azaleratu zuen.\nBide barrijak liburuan erantsiriko oharrean aitortu zuen bezala, literatura eredu europar garaikideetan sumaturiko edertasuna euskaraz itsasten saiatu zen Lauaxeta eta poemarik hoberenetan sinbolismoaren eragina nabari da erabilitako metaforen berrikuntzan, sentsazioak eta kontzientzia-egoerak adierazteko ahaleginean eta hausnarketa estetikoen adierazpenean. Bigarren liburua, Arrats beran (1935), kalitate aldetik hobetzat dauka kritikak. Herri lirikaren, bereziki kopla zaharraren nahiz baladen zenbait prozedura erritmiko-sintaktiko itsasten ditu bere poesian eta gaietan ere kantutegi tradizionalen errepertoriora itzultzen da neurri batean: erdi arokoak, piratak, zaldunak... Aipagarri dira, esaterako, "Amaiur gaztelu baltza" kantu epikoen erara moldatua edo "Langile eraildu bati", Federico Garcia Lorcaren Romancero gitanoko poesia narratiboekin harremanetan jarri izan dena.\nJuan Arana Ezpeleta Loramendi (Bedoña, 1907-1933). Aski obra laburra izan zuen arren, aipagarri da sentsibilitate sinbolistarekin bat egiten duelako bere obran. Aldiz, Nicolás Ormaetxea "Orixe" (Orexa, 1888-1961), poeta gisa ez da olerkarien artean sailkatzen, bere ezaugarriengatik ez delako besteen poetika berean kokatzen. Poeta eta prosista errekonozitua izan zen guda aurretik eta ondotik eta obra zabala idatzi zuen, euskal prentsako kolaboratzaile profesionala izan zenez. Poesia da gehien landu zuen generoetako bat, eta Barne muinetan (1933) poesia mistikoan nahiz Euskaldunak (1950) poeman luzeak dira aipatuenak. Euskaltzaleak erakundearen eskakizunez idatzi zuen bigarrena, euskal olerki nazionala izateko helburuz. Horretarako, Frederic Mistral Nobel saridun poeta proventzalaren Mireio hartu zuen eredutzat, Lonrott poeta finlandesaren Kalevala kantuaren eduki folklorikoaren pareko osagaiak txertatuz. Gudaurreko espirituaren lekuko izanik, euskal gizartea erabat beste aldarte batean zegoela argitaratu zen 1950ean. Laster plazaratu ziren Mirande, Txilardegi, J. San Martin eta Arestiren poesiak. Argi erakutsi zuten proeiktu errenazentistaren aroa pasea zela eta obraren tradizionalismoak eta bukolikotasunak ez zuen jadanik euskal gizartearen ikuspegia errepresentatzen. Halere, agian Orixeren hizkuntz eredua bihurtu zen trabarik handiena, etengabe itzulpenaren beharrean jartzen baitzuen irakurle aditua ere. Gainerako Orixeren olerkigintzak ezaugarri kultuak ditu, bertsolaritzaren ereduetatik urruntzeko ahalegina egiten du, estrofak, errimak, etenak eta erritmoak eredu latinoen gisara antolatuz. Bere sentsibilitatea eta emotibitatea oso urrun dago mende hasierako idazle erromantikoetatik eta bere ibilbidean zehar, aldi sinbolista bat bereizten da (1930etik 1955era bitarteko zenbait poemetan). Guda osteko poemak Orixeren barne munduaren adierazpen dira, esperientzia erlijiosoaren eta afektuen munduaren adierazpen harrigarrian mamitzen da bere sentsibilitate berezia.


‘Ama Guadalupekoa’k XLII Zarauzko Estropaden bigarren jardunaldian lortu du garaipena eta bandera etxera eraman du, emakumezkoetan Orio Babyautok egin duen bezala\nHasieratik amaierara, GO fit Hondarribiak eraman du XLII Zarauzko Estropadetako bigarren jardunaldia 20’30”46ko denborarekin eta bandera etxera eramna du 40’12”78ko denbora metatuarekin. Honela ‘Ama Guadalupekoa’k Eusko Label Ligaren Sailkapen Nagusiko bigarren postua berreskuratu du 159 punturekin, Orio Babyauto liderrengandik 16 puntura. Arkaitz Diazen mantendu du CaixaBank Patroi Onenaren sailkapeneko lehen postua, Borja Gómezekiko 2 puntuko aldearekin.\nGO fit Hondarribiak estropada hasieratik amaierara irabazi du ohorezko txanda 40’12”78ko denbora metatuarekin ikurriña etxera eramanez. Orio Babyautok bigarren postua lortu du 40’22”80ko erregistroarekin eta Santurtzi Iberdrola izan da hirugarren 40’35”50rekin. Zierbena Bahías de Bizkaiak mantendu du atzo lorturiko laugarren postua 40’54”70eko denbora metatuarekin.\nOndarroa Cikautxok azken sprint-ean lortu du txandako garaipena eta seigarren postua eskuratu du 40’12”78ko krono metatuarekin. Urdaibai Avia izan da bostgarren 40’58”39rekin eta DOnostiarrak zortzigarren postuan amaitu du 41’27”53ekin. Kaikurentzat izan da Zarauzko Estropadetako bederatzigarren postua 42’00”20ko denbora metatuarekin.\nCabok ez die aukerarik eman bere txandakideei eta txandako garaipena eta zazpigarren postua erdietsi ditu 41’27”39ko denbora metatuarekin. Lekittarra Elecnor izan da hamargarren postuan 42’03”60ko denborarekin eta San Pedrok hamaikagarren postua lortu du 42’11”38rekin. Estropadako azkeneko postua Astillero Repsol Electricidad y Gasentzen izan da 42’55”00ko krono metatuarekin.\nEgun handia Orio Babyautorentzat\nDenboraldi handi bat borobildu du gaurkoan Orio Babyautok Zarauzko XI. Ikurriña eta Euskotren Garaikurra lortuz, gaurko jardunaldian lorturiko 11’31”18ko kronoarekin. Era honetan, ‘trapua’ Oriora bidean da 22’23”04ko denbora metatuarekin. Donostia Arraun Lagunakekiko zuten abantaila 14”52ra igotzen. Donostiarra hirugarren izan da 22’54”02ko denborarekin eta Hondarribia Bertako Igogailuakek itxi du estropada garaileengandik 48”ra, era honetan datorren irailaren 14 eta 15ean Bermeo eta Portugaleten lehiatuko den playoff-erako postua lortuz.\nEuskotren Ligari amaiera eman ondoren Eusko Label Ligako traineruak Galiziara joango dira txapelketako 17. Eta 18. jardunaldiak lehiatzeko. Larunbatean II Bandeira Concello de Bueu – GP Teccarsa-Rehau-Roto lehiatuko da 18:00etatik aurrera eta igandean XXIX Bandeira Concello de Boiroren txanda izango da 12:00etan.


Irekia Eusko Jaurlaritza - Gobierno Vasco :: Euskal herritarrak sentsibilizatuago daude gaur egun emakumeen kontrako indarkeriaren aurka eta berdintasunaren alde, Jaurlaritzaren iritziz\nEuskal herritarrak sentsibilizatuago daude…\nEuskal herritarrak sentsibilizatuago daude gaur egun emakumeen kontrako indarkeriaren aurka eta berdintasunaren alde, Jaurlaritzaren iritziz\n\nEuskal herritarrak sentsibilizatuago daude gaur egun emakumeen kontrako indarkeriaren aurka eta berdintasunaren alde, Jaurlaritzaren iritziz Iturria: Irekia\n\n_UAL8198.jpg Iturria: Irekia\n\n_UAL8185.jpg Iturria: Irekia\n\nBingen Zupiria Eusko Jaurlaritzako bozeramaile eta Kultura eta Hizkuntza Politikako sailburuak agerraldia egin du Gobernu Kontseiluaren osteko prentsaurrekoan, Beatriz Artolazabal Berdintasun, Justizia eta Gizarte Politiketako sailburuarekin batera.\nBeatriz Artolazabal Berdintasun, Justizia eta Gizarte Politiketako sailburuak gaur Gobernu Kontseiluak datorren azaroaren 25a, Emakumeen kontrako indarkeria desagerrarazteko Nazioarteko Eguna, dela-eta onartutako adierazpen instituzionala irakurri du.\nIndarkeria sexistaren adierazpen guztiak gaitzesteaz gain, eta emakumeen aurkako indarkeriarik gabeko gizarte baterantz aurrera egiteko konpromisoa berresteaz gain, Eusko Jaurlaritzak indarkeria matxistaren biktima izan direnak gogoratu ditu, biktima eta biziraun duten emakumeei babes eta elkartasun osoa adierazi die, eta Jaurlaritzak dituen baliabide eta zerbitzu guztiak eskura dituztela gogorarazi du. Gainerako erakundeekin biktima diren emakumeei arreta hobea emateko erakunde arteko Hitzarmenaren bidez lankidetzan jarraitzeko konpromisoa gogoratzeaz gain, Jaurlaritzak aitorpen osoa helarazi nahi izan die egunero indarkeriaren biktima diren eta bizirik atera diren emakumeekin lan egiten duten profesionalei.\nAdierazpen horretan, Eusko Jaurlaritzak nabarmendu du, halaber, euskal gizarteak argi eta garbi adierazi duela berdintasunarekin eta emakumeen aurkako indarkeriarik gabeko gizartea eraikitzearekin duen konpromisoa, eta gaur egun sentsibilizatuago dagoela berdintasunarekin, eta gero eta neurri gehiago eskatzen dituela. Hala jasotzen da, Prospekzio Soziologikoen Kabineteak egindako eta Berdintasuneko sailburuak aurkeztu duen «Emakumeen aurkako indarkeria Euskadin: pertzepzio soziala eta jarrerak» azterlanean; Euskadiko emakumeen aurkako indarkeriari buruzko gizarte-pertzepzioari eta jarrerei buruzko azterlan bat.\nAdierazpenak Emakumeen eta Gizonen Berdintasunerako Legearen aldaketa onartzeari egiten dio erreferentzia. Aldaketa horrek “berdintasun-politikak eta indarkeria matxistaren aurkako politikak indartuko ditu, eta pizgarri izango da gobernu hau berdintasunaren arloan egiten ari den lanean; izan ere, Legearen aldaketak berresten duen bezala, ezinbestekoa da berdintasunean lan egiten jarraitzea emakumeen aurkako indarkeriarekin amaitzeko”. Azkenik, Gobernuak konpromisoa hartzen du belaunaldi berriei begira lan egiten jarraitzeko, indarkeriarik gabeko eta berdintasunean oinarritutako etorkizuna eraikitzen laguntzen jarraitzeko.\nGobernu Kontseiluak onartu du Ekonomiaren Garapen, Jasangarritasun eta Ingurumen Sailaren laguntza-programa batzuetara bideratutako partidak areagotzea, hala nola, Bilakatu, Emaitek, Azpitek eta Hazitek laguntza-programetakoak; eta, horretarako, Sailaren beste aurrekontu-programa batzuetan izan diren soberakinen zati bat erabiltzea, erabiliko ez diren kopuruak. Guztira, ia 48 milioi euroan areagotuko dira; beraz, Eusko Jaurlaritzak enpresetara bideratuko dituen laguntzen zenbatekoa –hainbat kontzeptugatik– 223.488.631 eurokoa izango da, guztira.\nKultura eta hizkuntza politika arloan, Gobernu Kontseiluak, gaurko bilkuran 5 milioi euroz hornitutako diru-laguntza programa bat onartu du, Euskal Autonomia Erkidegoko prentsa idatziari eta irratiei zuzendutakoa. Sailburuak azaldu duenez, diru-laguntza zuzen hauek, Covid-19ak eragindako lurrikarra ekonomikoan kokatzen dira, zeinetan, hedabideen sektorea ere kaltetua irten den: egunkarien salmenten beherakada batetik, eta irratietan publizitatearen jaitsiera bestetik.\nHalaber, Gobernu Kontseiluak Errenteriako Udalari milioi bat euroko diru-laguntza zuzena ematea onartu du gaur, Errenteriako Agustinetako Eskola Zaharren eraikinean kultura- eta sormen-ekintzailetzako gune berri bat, artisten barruti bat, sortu ahal izateko. “Agustinak Sormen Enpresen Zentroa” proiektua Lehentasunezko Jarduteko Guneen (ZAP) barruan sartzen da, Berpiztu programaren barruan dagoen plan berezi bat, egoera ahulean dauden eskualdeak bultzatzeko.\nBere aldetik, Osasun sailburu Gotzone Sagarduik koronabirusak Euskadin duen eraginari buruzko datu eguneratuen berri eman du, eta hartu litezkeen neurri posiblen inguruan mintzatu da.\nRT @nadia_ph_14: Nola da posible gero eta sentsibilizatuago dagoen gizartean indarkeria matxistak gora egitea?\nmariangeles tamayo palencia\nno estaría ,yo tan segura ,las apariencias en gañan, la violencia sea normalizado en general ,\nNola da posible gero eta sentsibilizatuago dagoen gizartean indarkeria matxistak gora egitea?\nzupiria_neurriak_eu.mp3 behera kargatu (1 MB)\nartolazabal_ikerketaren_ema... behera kargatu (1 MB)\nartolazabal_adierazpen_inst... behera kargatu (5 MB)\nartolazabal_adierazpen_inst... 300 MB\nartolazabal_ikerketaren_ema... 90 MB\nzupiria_neurriak_eu.mp4 80 MB\n_UAL8198.jpg 1 MB (jpg)\n_UAL8185.jpg 1 MB (jpg)\nCG_23_de_noviembre.pdf 400 KB (application/pdf)\nAdineko emakume askok pairatzen duten ezkutuko indarkeriaren aurrean adi egoteko eskatu dio Emakundek gizarteari\nBeatriz Artolazabalek eta Izaskun Landaidak emakume bati egindako erasoa gaitzesteko Berrizen egindako elkarretaratzean parte hartu dute\nEmakundek babes osoa eskaini dio Plentzian erasoa salatu duen gazteari eta jarrera aktiboa eskatu die herritarrei emakumeen askatasunaren kontrako edozein jarreraren aurrean\nEmakumeen aurkako indarkeria publikoki gaitzesteko deia egin dio Emakundek gizarteari


Kotiledoi - Wikipedia, entziklopedia askea.\nBelarra irteten ezkerrean, kotiledoi bakarra erakusten duena (monokotiledoneo bat). Eskuinean dagoen dikotiledoneo batekin alderatuta.\nBotanikan, kotiledoiak (grezieraz κωτυλυδών, Kotulêdôn, "mozketa baten hutsunea") hazia osatzen duten jatorrizko hostoak dira, eta haziaren erdialdean daude.\nLandare monokotiledoneoen haziek kotiledoi bakarra dute (garia, artoa eta beste hainbat), dikotiledoneoetakoek bi dituzte (babarrunak, ilarrak, gaztainondoak), koniferoek hamar eta hamabi artean dituzte. Kotiledoiak, sarri, elikadura erreserbaz arduratzen dira.\nFanerogamoak diren dikotiledoneoetan, erreserba ezberdinez arduratzen dira, proteinak, lipidoak eta azukreak. Forma konplexuetan dauden erreserba hauek ernalketan endekatzen dira, entzima batzuen ondorioz. Endekapen honen ondorio diren molekula txikiak enbrioira garraiatzen dira, bere garapen zikloa jarraitzeko erabiltzen dituena.\nLandare monokotiledoneoen haziek dikotiledoneoenen egitura erabat ezberdina dute.


Hastapen ikastaroa - Piugaz\nHelduentzako hastapen ikastaroa\nEskalatzen ikasi nahi duzu? Piugazek erraz jartzen dizu! Ezagutu gure 2000 metro karratuko boulderra, non katu-oinak eta ilusioa baino gehiago ez duzu behar eskalada barrutik ezagutzeko. Hori guztia zure lehen urratsak ematen lagunduko dizuten monitoreekin, bai eta eskaladaren oinarrizko kontzeptuak ezagutzen lagunduko dizutenak.\nHileko bonoa barne ikastaroa hasten den egunetik.\nNorentzat dira ikastaro hauek?\nInoiz edo gutxitan eskalada frogatu duten helduentzat.Ikastaro honetan oinarrizko teknikak eta mugimenduak irakatsiko zaizkie eskaladan hasteko eta ikaskuntzarekin aurrera jarraitu ahal izateko.\nIkastaroa 4 klasek osatzen dute (astean behin) eta 2 ordu irauten dute. Klaseak aukeratu den asteko egunean egingo dira. Klase batera joaterik ez badago, ikastaro horretan beste egun bat berreskuratu ahal izango da.\nHastapen ikastaroa 125 euroko prezioa du (+ 2€ txartelaren fidantza gisa), prezio horretan hilabeteko bonoa dago barne, ikastaroa irauten duen bitartean nahi duzunean rokodromora etorri ahal izateko eta ikasitakoa praktikan jartzeko.\nHurrengo ikastaroko datak (epea IREKITA!)\nAsteartea Azteazkena Osteguna\nEkainak 7, 14, 21 eta 28 Ekainak 8, 15, 22 eta 29 Ekainak 9, 16, 23 eta 30\nGure ikastaroetako batean izena eman eta eskalatzen hasi nahi duzu? Aukeratu ondoen datorkizun ordutegia, bete formularioa eta ordainketa egin zure datuak bidali ondoren agertuko den orrian. Gogoan izan izen-ematea ez dela baliozkoa izango ordainketa egin arte.\nTalla de pie Tengo pies de gato35363738394041424344454647\nMartes 20:10-22:00 Jueves 18:00-19:50 Jueves 20:10-22:00\nNecesitamos tu firma en el recuadro de abajo.\nCon la anterior firma afirmo haber leído y acepto la normativa del rocódromo y las condiciones generales de contratación y privacidad\nEspera unos segundos a ser redirigido al pago...


Bizimodua Txinako megauri baten (eta III) - bizkaie.biz\nBizimodua Txinako megauri baten (eta III)\nZigor Aldama\t2018-06-14 13:24 Bidaide\nHeldu gara bidaiaren amaierara. Zelakoa ete dan Txinako bizimodua, zer dan ona, zer txarra galderei erantzuten saiatu gara eta irakurleek erantzunak topau izatea espero dot.\nTxinako urietan ez da leku atsegina komuna. Merkataritza gunearen etxurea eta jatetxearen kalifikazinoa sano onak izan arren, Txinako komun publikoak putzu sakon eta iluna baino ez dira. Leku gehienetan, turkiar erako komunak egoten dira, hau da, zulo ba; papelik ez da egoten eta zulo batetik bestera ez daho hormarik, dana dago libre. Prakak behera eginda sarritan, erabiltzaileen artean sekulako barriketaldiak izaten dira baina turistentzat, barriz, ez da momentu gozoa izaten.\nArazoari konponbidea emoteko, barriz, Narendra Modi, Indiako presidenteari jarraituz, Xi Jinping, Txinako buruak be neurriak hartu ditu lurralde osoan komunak hobetzeko. Dagoeneko 2.000 miloe euroko inbersinoa berbatu dabe 60.000 komun publiko zaharbarrituz edo eregiz garbitasunari eta osasunari eutsi eta mendebaldeko turistak be lasaitu daitezan. Zorionez, egoerea badoa aldatzen eta ezusteko bat baino gehiago hartzea normala da honezkero, sorpresa baikorrak, jakina.\nDuda barik, sano gozagarria da oposizinorik barik eta dekretu bidez jokatuz gobernuan egotea. Eta lurra gobernuarena izatea be mesedegarria izaten da. Kontuan izan Txinako uriak eta Shanghai bera oso azkar garatu dirala, herrialde demokratikoetan pentsauezina dan erritmoan, izan be, holakoetan, herritarrek eurek erabagiten dabe hautskundeetan zer bai eta zer ez eta nortzuk izango diran agintariak. Horren erakusgarri, Shanghai urian 14 metro linea eregi ditue azken bi hamarkadotan baina kontua da ze horretarako dozenaka mila jaubetze kentze eta auzo osoak desagerrarazo izan dituela; milaka lagun geratu dira kalean, etxe barik baina upealako urbanizazinoak dagoz ikusgarri.\nGarapen pragmatikoa da, alde emozionalari uko eginez eta, era horretara, nortasunik bako uriak sortzen dira, uri erosoak, txinatarren eretxiz. Gentrifikazinoa 2.0 esaten jako egoera horri eta barrualdean patioa daben shikumen etxe tradizionalen amaierea dakar. Ustezko modernotasun estetikearen erruz, endogamia eta homogeneotasuna nagusitzen dira eta azken belaunaldiotako aldaketa erraldoiakaz zoratu beharrean dagoz txinatarrak. Pisu biko eraikinetan bizi eta Kultur Iraultzea bizi eben gurasoek ez dabe berba egiten seme-alabakaz alde bientzako intereseko gairik ez dagoalako. Gazteek edegiera ekonomikoa, globalizazinoa eta etxeorratzak ditue gogoan eta hori da euren bizimodua. Sano karua da hori guztia baina horixe da euren amesa.\nTxinatik kanpokoek pentsau ez arren, oso karuak dira Txinako uriak, oso karuak. Pisuen salneurriak astokeria galanta dira: bazter auzoetan, 400.000 euro 60 metro koadroko etxebizitzea erosteko. Alogera kontuak bardin antzean dagoz han eta hemen; prezioetan Bilbo, Donostia eta Gasteizen lakoak dagoz Txinan baina soldatatan igarten da aldea. Txinako uriak oso erakargarriak dira eta kanpotar asko hurreratzen da negozioa egin guran dino Huang Beibei-k, oraintsu Zhejiang ondoko jaioterrira bueltetea erabagi dauen gazteak.\nZorionez, asfaltozko oihanean sartzeko atxakirik ez da behar. Txina tradizionalaren zein egungoaren buztarketea edonon dago ikusgai baina 20 urte barru ze gorabehera egongo dan inork be ez daki. Shanghai urian, ehun urtetik gorako Meilongzhen lako jatetxe tradizionalak eta musika alternatiboaren eta uriko tribu guztien topaleku Yuyintang lako underground aretoak dagoz; Moganshan 50 lako auzo artistikoak be asko ugaldu dira, arte galeriaz josita eta grafitiak baimenduta dagozan leku bakarrenetakoak; era berean, Konfuziori dedikautako tenpluak be hur dagoz.\nGeldi egoten ez dakiten urietan, konsumismoaren filosofian etena dakarre, izan be, pare bat, hiru aste kanpoan egotea nahikoa da norbera isolatuta legetxe sentiduteko. Betiko fruta dendea desagertu eta manikura eta bestelako edertasun tekniken aretoa agiri da; lehen pintxo tabernea zana eskuko telefonoak konpontzeko tailer bihurtu da; eta luzaroan zarratuta egoan lokala Starbucks kategegia da orain. Etxe alboko tabernan bost zerbitzari baziran, orain bakarra dago, lan hobea topau dabelako edo asfaltoan aukera gitxi ikusi dabelako. Kanpotarrakaz be bardin, hiru lagun euren maletakaz prest dagoz alde egiteko eta, egia esan, kanpotarrek bost bat urte egiten ditue Txinan, laguntasun eta hartu-emonen gorabehera basatia.\nShanghai eta Txinako ganerako uriak, aldi berean, sano erakargarriak dira batzuentzako eta gorrotagarriak, barriz, beste batzuentzako. Eskabadora edo zulotzen dauen makina batek zapaltzen dau lehenaldia eta gizakia inurri bihurtzen da; baina uriek personak suspertzeko be balio dabe, etorkizuna eskuakaz oratu daiteke. Eta etorkizun hori gustau ala ez, norberari jagoko.


"1985ekoen topaketa" - - Goiena.eus\nJosune Murgoitio 2013-12-04 01:00\nAurtengoa 1985eko belaunaldiaren topaketa izan da, azaroaren 23an, hain zuzen ere.\nDenok hamarretakoa, garagardoa, sagardoa, bazkaria… izan genuen elkarbanatzeko. Gehienok urduri samar, hasierako shock-a ahalik eta azkarren gaindi genezan. Koadrilen mugak gainditu genituen, gure bizitzen gainean batzuekin eta besteekin hitz eginez –alkoholaren gainean ez dut idatziko–. Orain dela hamar urte ikastola edo institutua utzi genuen; batzuk, unibertsitatera; lanbide heziketara; atzerrira; Arrasaten… Gaur egun, denok lanean edo saiatzen, gutxienez. Fagor Etxetresnen gaia ere presente izan genuen.\n"Zergatik ez da San Andresko jendea etorri?", galdetu nuen. "Hurrengoan jende gehiagok hartu dute parte, poliki-poliki". Horrelako topaketa bat antolatzea zaila izan behar da, deialdia denei heltzea, eguna adostu eta lekua aurkitzea, oso garestia ez dadila izan... Badakigu zelakoa ari den izaten krisia.\nTopaketara joan ginen gehienok Arizmendin, Almenen zein San Viatorren ikasi genuen. Institutuko batzuk etorri ziren... "Eta La Merced eskolakoak?".\nZer-nolako gizarte zatiketa Arrasateko gazterian. Udaletxeko arkupeetan bizitakoak Euskadin bizi dugun bake prozesua gogorarazi zidan. Topaketa hau bera bakearen ekarpen txiki bat izatea posible izango litzateke? Edo nire paranoia bat da soilik?


Politika | Engranaje artean\nKoronabirusa kontrolatzeko aplikazioak eta muturreko zelatatzea\nEusko Jaurlaritzak jakinarazi du koronabirusa prebenitzeko eta kasuen jarraipena egiteko aplikazioa sortuko duela. Hainbat herrialdetan erabili den formula mesfidantza iturri da, herritarren muturreko jagoletza normalizatu dezakeelako. Iñigo Urkulluk ostegunean egindako agerraldian hainbat neurri aipatu zituen koronabirusari aurre egiteko, tartean sakelakoetarako aplikazio baten sorrera. Hainbat herrialdek egin dutenari jarraiki, Eusko Jaurlaritzak ere bere egin du sistema. Azaldutakoaren...\nZer kontsumitzen dugu?\nHautsak harrotu ditu —sarekoak bederen— El Corte Ingles saltokiak “amaren eguna” delakoari begira egindako publizitate kanpainak. Iragarkian emakume bat ageri da, ondoko esaldia alboan: %97 besteei emana, %3 berekoia, %0 kexatia, %100 ama. Heteropatriarkatuaren arabera amatasunaren figura gorena litzatekeenari gorazarre ozen eta argia, bere buruari lehentasunen zerrendan azken postua —kasurik onenean— eskaintzen dion emakume otzan, mendeko, gurari zein ametsik gabekoaren aldarri...\nDiskurtsoa, M8aren indargune\nPosted in feminismoa, Politika\nBeste greba feminista arrakastatsu baten ateetan garela usaindu daitekeen arren, neure buruari iazkoa adinako indar erakustaldia egingo ote dugun galdetzeari ezin lagata nabil. Listoia altu jartzearen albo-kalteak, besterik ez. Erratuta dabil arduraren mamarroa, indarra emakume* kopuruaren arabera zenbatzen. Isilarazteko, aurtengo greba deialdiari begira Mugimendu Feministak azpimarratu duena aurpegiratzen diot: jendetsua izateaz gain, diskurtso politikoaz hornituriko emakumez* osatua izateak...\nPosted in arrazakeria, jendartea, Politika, xenofobia\nGasteizko autobus batean, astegun buruzurian eta egun argiz, eraso arrazista bat. Tolestu gabeko patinete baten aitzakian, autobus gidaria jatorri atzerritarreko emakume bati oldartu zitzaion. Txoferrak ez ezik, hainbat bidaiarik ere hitzez eraso egin zioten: “Hona zatozte eta dena kentzen diguzue” edo “emakumea zarelako, bestela egurtuko zintuzkedan” bezalako esaldietatik hasi, eta “militarra naiz, hogei urte daramatzat zu bezalako jendea akabatzen” gisakoetaraino. Azken...\nBBK Live, Red Bull Cliff Diving, Europako Errugbi finalak, UEFAren 2020ko Eurokopa, The World´s 50 best Restaurants, Bilbao Bizkaia Pride edo MTV European Music Awards bezalako ekimenek betetzen dituzte, sasoi batetik hona, Bilboko Udalaren eta Bizkaiko Foru Aldundiaren kultur agenda eta aurrekontua. Instituziook makro ekimenen sukarrak jota dabiltza, sintomak ez dute dudarako tarterik uzten: agintarien ahoak ingelesezko terminologiaz eta Bizkaiko hiriburua turistaz bete dira, eta alde...


Aramaioko Bilobak taldea sailkatu da Kuadrillarteko finalerako — Arabako Bertso Kuadrilla arteko Txapelketa 2018\nLehenengo finalaurrekoan bezala, giro bikaina izan zen Kuadrillarteko 2.finalaurrekoan. Amurrioko gaztetxean iragarrita bazegoen ere Kultura Etxean jokatu zen. Pikoteo txiki baten ostean Aiaraldeko Alfreedon taldeak prestatutako bertso sortarekin hasi zen saioa, Alfreedo eta Julen gaitzat hartuta.\nGasteizko Bapateroak taldearen izenean Aroa Arrizubieta, Unai Anda, Maddalen Arrausi, Xabier Antia eta Mikel Martin bertsolariak aritu ziren kantuan. Aramaixoko Ibabeko Bertaren bilobak taldearen izenean Xabi Igoa, Manex Agirre eta Andere Arriolabengoa.\nGai jartzaile lanetan Nieves del Alamo gasteiztarra aritu zen. Saioa hiru epailek baloratu dute: Egoitz Iradier Bapateroak taldearen ordezkaria, Iker Elexpuru Aramaioko taldearen taldearen izenean eta Patxi Aizpurua Arabako Bertsozale Elkerteko epaile gisa.\nEpaimahaiak erabakita Aramaioko taldea arituko da finalean. Sailkatzen den bigarren taldea da; Arabar Errioxako taldea 1.finalaurrekoan sailkatu zen eta hirugarren taldea martxoaren 3ko finalaurrekoan sailkatuko da.\nAmurrioko finalaurrekoaren argazkiak, bertso sorta idatzia eta kronika hemen ikusgai.


Federico García Moliner - Wikipedia, entziklopedia askea.\nFederico García Moliner\nBorriana, 1930eko martxoaren  4a (89 urte)\nFélix Ynduráin Muñoz\nfisikaria eta katedraduna\nPrincess of Asturias Award for Technical and Scientific Research (1992)\nFederico García Moliner (Borriana, Castelló, Espainia, 1930eko martxoaren 4a) fisikaria da.\nMadrilgo Complutense Unibertsitatean egin zituen ikasketak. Zientzia Fisikoetako lizentzia atera zuen 1954an, eta doktoregoa, Cambridgeko Unibertsitatean (1958an) eta Madrilgoan (1960an). CSICen hasi zuen ibilbide profesionala, eta Illinoisko Unibertsitateko irakaslea izan zen 1961etik 1964ra. Bestalde, Madrilgo Unibertsitate Autonomoko katedraduna izan zen 1974tik 1979ra. Gai solidoen fisikaren inguruko azterketen aitzindaria izan zen Espainian, eta haren lanek ospe handia izan dute mundu guztian. Bereziki aipatzekoa da Gainazaleko Greenen funtzioak izeneko obra, funtzioen gainezartze-metodoa deskribatzen duena: gai solidoaren propietateak beren atomoen eta elektroien propietateen arabera aztertzen ditu, eta ezinbestekoa da gaur egungo elektronikaren garapenerako. Molinerren ikerketak Espainian eta beste herrialde batzuetan eman dira argitara.\nNabarmentzekoa du, batez ere Introduction to the Theory of Solid Surfaces (1979, Gainazal solidoen teoria) liburua, oinarri-oinarrizko obra solidoen fisika ikasi nahi dutenentzat. 1992an, Ikerketa Zientifiko eta Teknikoko Asturiasko Printzea saria eman zioten egoera solidoko fisikari egindako ekarpenengatik. Gaur egun, Castellóko Jaume I.a Unibertsitateko katedraduna da, eta han segitzen du egitura erdieroale kuantikoei buruz ikertzen.\nISNI: 0000 0000 8384 6255\nIkerketa tenikoaren eta zientikoaren Asturiasko Printzesa saridunak\nOrriaren azken aldaketa: 19 otsaila 2019, 07:13.


HALF WAIF: THE CARETAKER ALBUM REVIEW - ALBISTEAK\nNandi Rose synth-pop egileak laguntza gehien behar duen unean mundutik urruntzen ari den emakumearen erretratu ñabarduratsu eta sakona erakartzen du.\nPlay Track Eztabaida arrunta -Erdi WaifBidea Bandcamp / Erosi\nHalf Waifen elektro-pop zurrunbilotsuan beti egon da ezinegona. Nandi Rose frontendarrak sintetizazio eta sukartar jotzeen hodeiek inguratuta, bere barne zurrunbilo lausoaren konponbidea bilatzen du, etengabeko bataila da ezaguna izateko nahiaren eta benetan inoiz izango ez denaren susmoaren artean. Bere azken diskoan, Izpilikua , kanpora begiratu zuen, inguruko lekuetan eta jendean esanahia aurkitzeko asmoz. Lavender Burning bezalako abestietan, New Yorkek errepidean irrikatzen zuen etxea eta egonkortasuna irudikatzen zituen.\nDisko berria idazten ari zela Zaintzailea , Rose leku batean bizi zen (Hudson Valleyko bere etxean) eta bandarik gabe idatzi zuen. Orain arte izandako nahasmendu berdinarekin (maitasun gosea, bakardade beharra, zenbait adiskidetasun galtzea) aurre egiten dion arren, orain bakarrik ari da aurre egiten. Diskoko gainerako jendeak, neurri handi batean, gorabeheratsu sentitzen dira, abestietan idatzita, Siren-en dioen bezala, inspiratu gabe sentitzen denean bakarrik. Maitemintzea ere, erretzea bezala deskribatzen duena, beste norbaiten minaren eskuratzea da, berak daraman zama. Bere buruaz jabetzen den idazle zorrotza, Rose-k ikuspegi honen gabezia emozionalak konturatzen dira. Laguntza gehien behar duen unean mundutik urruntzen ari den emakumearen erretratu ñabarduratsu eta sakon erakargarria egiten du.\nDiskoa idazten amaitu zuenean, Rose konturatu zen ikuspegia ez zela berea, pertsonaia batena, norbaitena baizik nor izan da finka hau zaintzeaz arduratzen da, lurra zaintzeaz arduratzen da eta ez du oso lan ona egiten. Belar txarrak nonahi hazten ari dira, eta ez du bere burua zaintzen. Bere etxearekin lotura sonikoak daude, Lapsing-eko nahasketako akats soinuak, bere patioan grabatu zituztenak, Halogen 2-ren sarrera taupadara arte, ataritik entzuten zuen tren baten soinua biltzen zuena. Askotan abesten du bere etxeari buruz, nahiz eta aterpe gisa zaintzeko gai den finka gisa baino. Window Place-n, helduko den negu bat aurreikusten du, bere gelatik itxarotea aukeratzen duen mina eta bakardade aldi iluna, bere bizitza leihotik begira bezala igarotzen ikustea. Pasibotasun sentimendu hori disko osoan zehar sartzen da, askotan urtaroen joan-etorriak sinbolizatuta. Frustrazioei aurre egiteko neurriak hartu beharrean, Argia keinuka bezalako abestietan itxaroten du udarako, imajinatutako etorkizuna, ezinbestean hobeto sentituko denean.\nRoseren abestirik onenak errebelazioetan oinarritzen dira, azalean pitzadurak barnean lurperatuta dagoen beste egia bat agerian uzteko. Aktibatuta Zaintzailea , efektu hau erabiltzen du pertsonaia titularra fidagarria ez den narratzaile gisa irudikatzeko, bere independentzia aldarrikatzen saiatzen ari den norbait baina berak aitortzen duena baino gehiago bereizten ari dena. Albumaren aipamena Ohiko Eztabaidak independentziaren aldeko oihu ausart batekin hasten da: Haurra ez kezkatu nitaz / Ez naiz kezkatu zuregatik. Danborrada gupidagabe batek bultzatuta, Rose-k bere buruaren segurtasuna ematen du. Baina, erdibidean, danborrak moztu egin ziren eta bere egia emozionalik biluzienak ezagutuko ditugu; kafean negarrez eta ilunpean eserita dago. Danborrak berriro funtzionatzen dutenean eta ahotsa kukulu etereo bihurtzean, bere bakardadea ikuskizun batean eraikitzen du, bakardade nahiarekin ederki nahastuz. Argi keinukariak Rose-ren autopertzepzioaren eta errealitatearen arteko tentsioa areagotzen du. Halako ebazpenarekin abesten du, ekainerako hobea izango dela, korua sartzen denean benetan txundituta zaudela, bere ahots kristalak artzain: Badakit zer pentsatzen ari zaren / ihesa inguratzen ari naiz. Rose-k pertsonaia inept baina saiatua margotzen duenean bere erdian, Zaintzailea autozainketa saiakeraren erretratu sakon gisa agertzen da.\nKanta horietan handitasuna, ia antzerkigintza dago, geruzako ahotsetik irudigintza apaingarrien loraketaraino —goizeko izarrak, arantzaz beteriko gorputzak—, diskoko ia koru guztietan gora egiten duen Rose ahotsaren heldutasunera arte. Baina une arruntetan oinarrituta, musika ez da inoiz gehiegizkoa sentitzen; eguzkia sartzen da, arropa garbitu egiten da, negua dator eta gero uda. Tresnak letren tenore emozionala islatzen du adituki, hala nola, errogen erritmoa eta Halogen 2 ahots distortsionatuak, Roseren antsietate eta bakardade koskorrak transmititzen dituztenak. Ondorioz, orkestra konposizio aberatsak Zaintzailea soinua ahaleginik gabea eta kurtsiboa bezalakoa. Kantu konplexu eta eskuragarriak sortzean, Rosek agerian uzten du zein arrunta den zure buruarekin gerran sentitzea, zer nahi duzun edo nola lortu ez jakitea.\nZaintzailea gutxi gorabehera erditik banatzen da inprobisatutako droning sintetizazio tartekarekin, Lapsing, itxaropen keinuak igortzen dituen antsietatez jositako lehen zatiaren eta bigarren zatiaren arteko bereizketa markatzen duena. Arrosa Robyn asko entzuten ari zen disko hau idazterakoan eta eragin emozionala argi dago; poza eta etsipena ederki nahasten dira kantu guztietan. Diskoa sintetizatzaile tintazko olatu batekin irekitzen da, Roseren pertsonaiak maldan gora egiten baitu bere frustrazioaren amaierarik gabe. Aitzitik, album hurbilagoak, Window Place-k, piano, sintetizadore eta ahots erreberberatuen hamaika geruzako balada zinematografikoa da garaile. Ez du bere mina gainditzen, baina iragankorra dela onartzen du, nahikoa aske sentitzen baita. Zaintzailea Etorkizunean finkatuta egoteak eta autozainketarako saiakera zorrotzek berrogeialdiko entzute garrantzitsua dute. Gauzak hobetzeko itxaropenaren albuma da, baina nola edo zergatik egingo duten ez dakite. Gure gobernuak hain gaizki huts egin digun unean, mundu mailako pandemia baten aurrean erantzunik onena banakako ekintza dela eta, kantu horiek balio handiko zama kolosal bati bakarrik aurre egiteko nahasmena eta antsietatea balioztatzen dute. Baina Rose udako garaiko ikuspegiekin lasaitzen saiatzen den bitartean, Zaintzailea azkenean, etorkizun distiratsuagoa etorriko den lasaitasuna eman dezake, eta gure burua zaintzeko gaitasunetan itxaropena izango dugu, bidaia nahasia izan arren.\nbinilo diskoak erabiltzen zituen linean\nparlamentuko medicaid iruzur txakurra\ncardi b bet sariak 2017\njason isbell agian garaia da


Argia Multimedia. Familia eredu berriak\nElena Garcia ama bakarra da. Natalia Gardeazabal lesbiana da eta bikote harremana haustu zenean zaintza partekatuaren alde egin zuen. Izaskun Guarrotxenak Ainhoa Etxaiderekin batera ume baten amak izatea erabaki zuten. Hiru emakumeen esperientzia ezagutu dute IDEMtitateak saioan.\nZaintzaileak zainduz, bizitzak zaindu!\n"Euskara ikasi nahi dut, lan munduan ateak zabaltzeko"\nZuberoa Antzerkia Euskal dantza tradizionala\nOroimena bihotzean: Larrabetzu 1937-2012\n1936ko gerra Oroimen historikoa Bizkaia


on Beach Buggy Racing Comments:\nBeach Buggy Racing Lotutako softwarea:\nZure herri propioa garatzeko estrategia jokoa, eta, lurraldean zabaltzeko harrapaketa metodoa erabiliz. Partida bat atsegina 3D grafikoak eta garapen modu desberdinak erabiltzen ditu.\nJoko dibertigarri sortu zen izen bereko serie animaziozko ondoren. Jokalari gogoko karaktere abentura zirraragarria espero dezakezu.\nSoftware ezagunena musika zerbitzuetako bat eskuratzeko aukera izango du. Aplikazioa musika munduko albiste jarraitu eta bilatu du audio hainbat erregistro ahalbidetzen du.\nSoftwarea bulego motaren fitxategiekin lan egiteko. Aplikazioa beharrezko tresna guztiak sortzeko eta dokumentuak editatu ditu.


ONGI ETORRI ORDIZIARA!, ZUBIAK ERAIKITZEN - ORDIZIAKO UDALA\nGizarte Ongizatea\t 2017.06.16\nSaio horiei esker, saioetan parte hartzen dutenek aukera dute bizi diren lekua, baliabideak, azpiegiturak eta testuinguru historiko-soziala hobeto ezagutzeko eta, batez ere, herriko dinamiketara hurbiltzeko asoziazionismoaren, boluntariotzaren eta egiten diren jardueren bidez. Gizarte hartzaileran eta artatua denaren arteko zubia da, elkar ezagutzeko espazioak sortzeko aukera ematen duena, sortzeko zailak halako aukerarik izan ezean.\nZubi horiek praktikak errazten dituzte; izan ere, saio horietan pertsona bakoitzak aukeratzen du, bere gustuen arabera, egonaldi hauek egingo lituzkeen lekua eta lau astez bakoitza aukeratutako lekura joaten da. Hauek dira parte hartu duten elkarteetako batzuk: Urrup antzerki taldea, Ametsbide dantza taldea, Ortzadar argazkiak, Laguntasuna rondalla, Oroith abesbatza; saskibaloi, atletismo, errugbi, pilota eta futboleko kirol elkarteak; elkarte sozialak, hala nola, FIARE banku etikoa, Stop Desahucios, Nagusilan, Garagune, Kimetz eta Emakume Etorkinen taldea. Asmoa da, baita ere, behin ikastaroa amaituta, parte-hartzaile bakoitzak bere kabuz joatea talde horietara.\n2012az geroztik, hainbat eta hainbat jatorritako 100 pertsona baino gehiagok hartu du parte: Nikaragua, Pakistan, Marroko, Argentina, Nepal, Nigeria, Honduras, Mali, Senegal, Sahara, Madril, Errumania, Mexiko, Bolivia, eta baita eskualde norbait ere.\nEkimena oso ondo ikusita dago, bai parte hartzen dutenen artean bai Sareko kideen artean, gehienbat ekimenak kulturara eta hizkuntzara hurbiltzen laguntzen duelako eta, hala, ikasten segitzeko grina pizten duelako. Ekimenari esker, era berean, parte-hartzaileek hobeto ezagutzen dituzte arrazoi batengatik edo bestearengatik gure herrian leku bat egin nahian dabiltzan pertsonen kultura, bizipenak, zailtasunak eta motibazioak. Beraz, esan daiteke programak leiho bat irekitzen duela elkar ezagutu ahal izateko, gertutasunean eta giza harremanetan oinarrituta.\nNobedadeak eta hurrengo hitzordu irekiak\nOraingo honetan, nobedade moduan Goazen Ordizia! Ekimenean ostegunero parte hartzeko aukera edukiko dute, boluntariotza indartzeko asmoz.\nGainera, agendan bi data bereziki interesgarriak daude: ekainaren 19a bata eta ekainaren 21a bestea. Aurrenekoan, Bidez Bide elkarteak tituluen homologazioari buruzko duda guztiak argituko ditu eta, bigarrengoan, SOS Arrazakeriak hartuko du parte eta atzerritarrei buruzko Legearen inguruan hitz egingo du. Bi saioak irekiak izango dira, nahi dutenek parte hartu ahal izango dute, Ongi Etorri! zikloan parte hartu ala ez.


UdalBerri-Bilbao en Común - Uriola.eus\nUdalBerri-Bilbao en Común\nUdalBerri udal hauteskueendetara Elkarrekin Podemos izenarekin aurkeztuko da\nUdalBerrik Bilboko Udalean egindako lana saritu nahi baduzu gogora ezazu oraingoan Elkarrekin Podemos Bilbaoren boto-txartela bilatu behar duzula.\nUdalBerrik legealdiaren balorazioa egin du\nLehen agintaldia izan da Ahal Dugu, Ezker Anitza eta Equo Berdeak alderdiek Bilboko Udalean osatzen duten taldearentzat. Orain lau urte lehen aldiz sartu ziren udaletxean, Bilboko herritarren bizitza hobetzeko helburu argiarekin, eta salatu dutenez asmo hori ez da beti erraza izan, udal-gobernuak bere indar guztia erabili baitu bere proposamenetako asko ezerezean uzteko.\nUdalBerrik salatu du EAJ-PSE gobernuak agintekeriaz jokatu duela lau urte hauetan\nGizarteratzea, hobekuntzak auzoetan, feminismoak, mugikortasuna, LGTBIQ+ borroka, ingurumena, animalismoa, kultura, gardentasuna, hirigintza jasangarria, enplegua, parte-hartzea, lankidetza, hezkuntza edo lan-eskubideak izan dira gure lehentasunak agintaldiko 4 urte hauetan.\nUdalberrik martxoko osoko bilkurako proposamenak aurkeztu ditu\nAmaia Arenal zinegotziak bere udal-taldeak legealdiko azkeneko osoko bilkuran defendatuko dituen proposamenak aurkeztu ditu.\nBide ziklisten sarea hedatzeko Aburto Gobernuaren interes falta kritikatu du UdalBerrik\nAhal dugu, Ezker Anitza – IU eta Equo Berdeak alderdiek osatutako udal-taldeak martxoko osoko bilkuran defendatuko du Hiri Mugikortasun Iraunkorrerako Planaren (HMJP) helburuak eraginkortasunez betetzeko helburuarekin udaleko Obren, Zerbitzuen, Hiri Birgaitzearen eta Espazio Publikoen Arloaren (EAJ) eta Mugikortasun eta Jasangarritasun Arloaren (PSE) artean koordinazioa hobetzea.\n‹‹ Aurrekoak 1 2 3 4 ... 19 20 21 22 Hurrengoak ››


·CIS·Centro de Investigaciones Sociológicas·REISen Argitaratutako artikulu onenaren I saria ematea\nBerrikuntzak REISen Argitaratutako artikulu onenaren I saria ematea\nREISen Argitaratutako artikulu onenaren I saria ematea\nCISeko lehen REIS Sariak inkesten bidez arrazismoa neurtzeko konplexutasunari buruzko artikulua saritu du\nMª Ángeles Cea D’Anconak "La compleja detección del racismo y la xenofobia a través de encuesta. Un paso adelante en su medición" artikulua 2009an argitaratu zen, Revista Española de Investigaciones Sociológicas (REIS) aldizkariaren 125. alean.\nArtikuluak berak CISen ohiko inkestetan afektibitatea ebaluatzeko erabiltzen diren adierazleak ebaluatu eta immigrazioaren aurka egiteko neurketa-bide eraginkorragoekin alderatzen ditu\nCentro de Investigaciones Sociológicas (CIS) zentroko presidente Belén Barreiro Pérez-Pardo izan da Revista Española de Investigaciones Sociológicas (REIS) aldizkarian argitaratu den artikulu onena saritzeko ekitaldiko buru. Mª Ángeles Cea D’Anconak jaso du saria pasa den urteko REIS aldizkariaren 125. alean argitaratutako hurrengo artikulu honengatik: "La compleja detección del racismo y la xenofobia a través de encuesta. Un paso adelante en su medición".\nApirilaren 15ean Centro de Estudios Políticos y Constitucionales (CEPC) zentroan egin zen ekitaldian, Belén Barreirok REIS aldizkaria gure herrialdean dagoen gizarte-zientzien arloko aldizkari espainiarrik garrantzitsuenetariko bat dela eta sariak berak aldizkariaren heldutasuna eta ospea islatzen dituela azpimarratu zuen. Eta, jarraian, Clara Riba Romevak, Bartzelonako Universitat Pompeu Fabra unibertsitateko Zientzia Politiko eta Sozialen Departamentuko zuzendariak, artikuluaren ezaugarririk nagusienak eta REIS aldizkariaren lehen saria CISeko inkestetan xenofobia neurtzeko ohiko adierazleen afektibitatea ebaluatzen duen ikerketa bati eman izana azpimarratu zituen.\nUnibertsitate Konplutentseko Ikerketa Metodologiako irakasle eta Soziologian doktore den Mª Ángeles Cea D´Anconak, bestalde, bere ikerketaren ezaugarririk nagusienak azaldu zituen, eta arrazismoa eta xenofobia inkesten bidez neurtzean egon daitezkeen akatsak azpimarratu zituen.\nSaritutako artikuluak CISen inkestetan erabiltzen diren ohiko adierazleen afektibitatea ebaluatzen du, eta 2002-2003 aldiko Europako Inkesta Sozialean erabilitako beste adierazle batzuekin alderatzen du. Azken horiek afektibitate handiagoa erakusten dute immigrazioaren gaitzespena neurtzeko orduan, eta, batez ere, galdeketan biltzen dituzten galdera-motengatik.\nPaloma Aguilar Fernándezek, CISeko Argitalpen eta Ikerketaren Sustapen saileko zuzendariak, Sari banaketako akta irakurri ondoren, saria egiaztatzeko diploma banatu zen.\nRevista Española de Investigaciones Sociológicas (REIS) aldizkaria CISen argitalpen-jardueraren oinarrizko atala da, eta, bere ibilbide historikoagatik eta ekarpenei eskatzen dien maila altuagatik, gizarte zientzietako aditu edo ikerlarientzako erreferentziazko argitalpen bihurtu da. Eskuratutako heldutasun-mailak eta ospeak erakarri dute saria, eta aukera zabaltzen du Soziologia eta Zientzia Politikoko Sari Nazionalean parte hartzen duten hautagaiena baino ibilbide akademiko laburragoa duten ikerlariek ere aitorpen publikoa eskura dezaten.\n2010ean lehen aldiz eman den 2.500 euroko sariak aldizkarian urtero argitaratzen diren originaltasun, garrantzi eta kalitate metodologiko handiko lanak ezagutarazi nahi ditu, eta, era berean, haien egileak suspertu nahi ditu, nazio eta nazioarteko komunitate zientifikoko ikerlarien jarduera hedatzen laguntzeko eta gizarte zientzien alorrean egiten duten lanaren ikuspena areagotzeko.\nBelén Barreiro Pérez-Pardo CISeko presidentea izan da buru epaimahaian, eta aldizkariko Argitalpen Batzordeko hurrengo kideak ere bertan dira:\nepaimahaiko idazkari gisa, eta Paloma Aguilar Fernández, CISeko Argitalpen eta Ikerketaren Sustapen saileko zuzendaria.


Elikadura eta hilekoaren aurreko sindromea | Consumer\nElikadura eta hilekoaren aurreko sindromea\nEmakume askok, menstruazioaren aurreko egunetan, jateko gogo handiagoa dute, batez ere gozoak.\nIrudia: Konstantinos Dafalias\nHilekoaren aurreko sindrome deritzo hilekoa baino egun batzuk lehenago gertatzen diren elikadura-ohiturekin zerikusia duten alterazio fisiko, psikologiko eta organikoei. Iraupena eta sintoma-mota desberdinak dira emakume batetik bestera, eta, oro har, periodoaren hasieran desagertzen diren arren, emakume askok oinaze izugarriak izaten dituzte, minerako eta ondoeza orokorrerako botika espezifikoekin arintzen direnak.\nSintoma-multzo hori agertzearen arrazoia zalantzazkoa den arren, badirudi hormona-maila femeninoetan (estrogenoak eta progesterona) eta serotonina izeneko neurotransmisorean (mezulari kimikoa) gertatzen diren aldaketekin lotuta dagoela, aldarte-egoerarekin lotuta. Jakina da serotoninak eragina duela pertsonen ongizate-sentsazioan, eta apetituaren kontrolean ere parte hartzen duela. Organismoan maila baxuan dagoenean, tristura, suminkortasuna eta, neurri batean, azukre ugariko elikagaiekiko gehiegizko gogoa sor ditzake (litxarreriak, pastelak, galletak, gozokiak), eta, bereziki, txokolatearekiko.\nEmakume askok hobera egin dute gozokiak eta txokolatea janez gero. Horiek dira gustukoen dituzten elikagaiak, serotoninaren garuneko sintesia errazten baitute. Beste autore batzuen arabera, munstroaren aurreko sindromearen sintomak magnesio faltarekin lotzen dira; mineral hori ere ugari da txokolatean.\nDieta osasuntsuaren plana\nEnergia asko ematen duten elikagai gozoak neurriz kanpo hartuz gero, epe luzera pisua handitu daiteke, garaiz kontrolatzen ez badira. Gehiegizko kiloak eta nutrizio-desorekak saihesteko eta munstroaren aurreko sindromearen sintomak gutxitzeko, gomendio dietetiko hauek proposatzen dira:\nElikadura zatikatzea maiz hartzen direnean eta bolumen txikikoak direnean (gosaria, bazkaria, askaria eta afaria).\nDieta orekatuaren irizpideen arabera (esneki erdigaingabetuak edo gaingabetuak, frutak eta barazkiak, haragi gihartsuak, arrainak, arrautzak, ahal dela, osoko zerealak, lekaleak, fekulak eta olioa, banakako beharren arabera egokiak diren kantitateetan), askotariko elikagaiak sartzea egunean zehar.\nZapore gozoa baina kaloria gutxikoa duten elikagaiak maizago lehenestea, hala nola jogurtak, frutak, azukrerik gabeko gozokiak eta txikleak, txokolatearen edo bestelako gozokien aurrean.\nZuntz askoko elikagaiak hartzea (barazki eta zereal integralak), asetasun-sentsazio handiagoa eragiten dutenak.\nKafeina eta beste substantzia estimulatzaile batzuk hartzea mugatzea.\nDietan magnesio ugari duten elikagaiak sartzea, hala nola fruitu lehorrak, lekaleak, ogi integrala eta arraina.\nOsoko zerealak, fruitu lehorrak eta garagardo-legamia B6 bitaminaren iturri dira, eta horiek nerbio-sistema egoera onean mantentzen laguntzen dute. Lagungarri izan daitezke ondoez emozionalari lotutako sintomak hobetzeko.\nEra berean, komeni da jakitea ariketa fisikoa egiteak ongizate-sentsazioa areagotzen duela, serotonina sortzen laguntzen duela eta, aldi berean, pisu egokia mantentzen laguntzen duela.\nMina arintzeko erremedio naturalak\nNaturak munstroaren aurreko sindromearen sintomak murrizten laguntzen duten landareak eskaintzen dizkigu. Hori da borraja- eta onagra-olioen kasua, haien propietateak azido gamma-linolenikoari zor baitzaizkio; azido hori “funtsezkoa” da gure organismoarentzat. Funtsezkoa esaten zaio, gure gorputza ez delako gai bere kabuz ekoizteko, eta horrek esan nahi du egunero sartu behar dela dietan. Azido gamma-linolenikotik abiatuta, prostraglandina izeneko molekula garrantzitsu batzuk sortzen dira gorputzean. Molekula horiek, besteak beste, ezaugarri hauek dituzte: substantzia sukoiak eratzea eragozten dute, neurotransmisoreen askapena eta ekintza erregulatzen dute eta hormona femeninoek hilekoaren zikloan dituzten eraginak erregulatzen dituzte.\nMunstroaren aurreko sindromeari lotutako sintomak arintzeko beste prestakin eraginkor batzuk sauzgatilloaren bidez egindakoak dira. Zenbait ikerketaren arabera, prolaktina gutxiago sortzen da, bularren hantura eta mina eragiten duen hormona. Osagarri bakoitzaren posologia kasu bakoitzaren eta laborategi bakoitzaren araberakoa da, eta profesional trebatu batek agindu beharko ditu beti, zenbait kasutan kontraindikatuak egon baitaitezke.\n20 eta 40 urte bitarteko emakumeak dira sindrome hori izateko probabilitate handiena dutenak. Sintoma orokor hauek dituzte:\nPsikologikoak: tristura, suminkortasuna, urduritasuna, antsietatea eta nekea, besteak beste.\nFisikoak: likidoen atxikipena, hanken eta sabelaren hantura, bularren mina, zefaleak, muskuluetako mina, alterazio gastrointestinalak (goragalea, oka egitea, beherakoa) edo aknea.\ngozokiak mujeres-eu premenstrual-eu sindrome sintomak


2015ko martxoaren 31a [Ikasleak]\nNUPek diru-laguntzak emateko deialdia ireki du zailtasun ekonomiko larriak dituzten ikasleek matrikula ordain dezaten\nLaguntza ikasturteko bigarren seihilekoari dagokio eta epea zabalik dago heldu den apirilaren 17ra arte\nNafarroako Unibertsitate Publikoak diru-laguntzak emateko deialdia ireki du zailtasun ekonomiko larriak dituzten ikasleek bigarren seihilekoko matrikula ordain dezaten. Laguntzak NUPen matrikulatuta dauden eta graduko ikasketak eta lehen eta bigarren zikloetako titulazio zaharrak egiten dituzten ikasleei zuzenduta daude. Matrikularen zenbatekoa osorik edo zati batean ordaintzeko dira, eta bateragarriak dira beste beka batzuekin, baldin eta bien baturak ez badu inskripzio-kostuaren % 100 gainditzen. Eskaerak aurkezteko epea apirilaren 17an bukatuko da eta ikasleek laguntza eskatzeko aukera dute, urteko matrikula edo seihilekoko matrikula egin badute.\nPrograma honen helburua da diru-laguntza bat ematea matrikula ordaintzeko zailtasun ekonomiko larriak dituzten eta, zailtasun horiek direla-eta, unibertsitateko ikasketak uzteko arriskuan dauden ikasleei.\nBeka hauek NUPeko matrikularako ez diren beste zenbait laguntzarekin bateragarriak dira. Halaber, beste beka bat lortu badute, beka horrekin bateragarriak izango dira, baita ere, baldin eta beka horrek matrikularen % 100 ordaintzen ez badu. Horrelakoetan, matrikula osorik finantzatzeko falta den kopurua emago zaie, gehienez ere. Edonola ere, ikasleek beka eskatu behar izan diete Hezkuntza eta Zientzia Ministerioari, Nafarroako Gobernuari edo Eusko Jaurlaritzari, baldintzak beteko dituzte eta ez dute edukiko unibertsitate titulurik.\nUnibertsitatearen deialdiaren arabera, ikasle bat egoera ekonomiko larrian dago, bere bizikidetza unitateetako eusle nagusiak langabezian daudenean edo beren diru-sarrerak asko murriztu direnean. Langabezi eta gizarteratze sariak edo beste batzuk jasotzen dituzten familia-unitateetako kideak diren ikasleak ere egoera ekonomiko larrian daudela jotzen da. Azkenik, oinarrietan ezarritakoaren arabera, goiko egoeren astungarriak dira aitaren, amaren edo bien heriotza; aitaren, amaren edo familiako beste kide batzuen osasun arazoak, betiere ikaslea lan merkatura sartzea oztopatzen badute; mantenu saririk jasotzen ez duten familia gurasobakarrak; edo etxebizitza dela-eta egiten diren kaleratzeak.\nLaguntza eskaerak NUPeko Erregistro Orokorrean aurkeztuko dira. Aurkeztu eta gero, eskatzaileak Gizarte Ekintzarako Unitatearekin jarriko da harremanetan. Unitate honek aztertuko ditu laguntza-eskaera guztiak. Deialdi publiko honen oinarriak Unibertsitatearen webgunean daude.\nGogorarazi behar da Nafarroako Unibertsitate Publikoak sistema berri bat jarri zuela abian 2013-14 ikasturtean. Sistema horren bidez, titulazio ofizialetako ikasleek matrikula lau epetan ordaintzeko aukera daukate. Ekimen honen helburua da ikasleei eta beren familiei erraztasunak ematea gradu, master eta lehengo zikloetako titulazioak ordaintzeko. Ordainketa epeetan egiteko aukera horri gehitzen zaio Unibertsitateak finantzaketa formula bat sustatu duela banku batzuekin, matrikula baldintza berezi batzuekin ordaintzeko.


Manifestazioa Iruñean, apirilak 14, Altsasuko gazteen alde\nMilaka lagunen elkartasuna jaso dute Altsasuko gazteek Iruñean\nAntolatzaileek jakitera eman dutenez, 50.000 lagunek hartu dute parte "Ez da terrorismoa. Justizia. Altsasukoak aske" leloa zeraman pankartaren atzetik garatu den manifestazioan.\nAltsasuko gazteei terrorismo akusazioa kentzea eskatu du Amnistia Internazionalak\nNafarroako Gobernua Altsasuko atxilotuen aldeko manifestazioan egongo da\nAltsasuko auzian 'justizia' eskatzeko manifestazioa babestu du Foru Parlamentuak\n'Altsasu kasua'-n auzipetuak babestu dituzte Sakanako eta Goierriko goi-karguek\nJende oldea Iruñean, Altsasuko gazteen askatasuna eskatuz\n50.000 bat lagunek 'justizia' eskatu dute Altsasuko gazteentzat\nForu-Gobernua: 'Proportzionaltasun printzipioa urratzen ari dira'\n'Altsasu auzia': taberna-liskar bat, terrorismo delitua bihurtuta\nAltsasuko gurasoak: 'Gure seme-alabekin edozer gauza egin dezakete'\nALTSASUKO BIHARAMUN LUZEA (Ur Handitan saioaren erreportajea)\nAltsasuko auzian "justizia" eskatzeko milaka lagunek manifestazioa egin dute gaur arratsaldean Iruñean, Altsasu Gurasoak eta Altsasukoak Aske herri plataformek deituta. Eguraldi ona lagun, 17:30ak jota hasi da manifestazioa Golem zinemen paretik eta Gaztelu plazan amaitu da.\nAntolatzaileek jakitera eman dutenez, 50.000 lagun baino gehiagok parte hartu dute martxan: "Nafarroan azken hamarkadetan egin den mobilizaziorik handiena! 50.000 lagun baino gehiago JUSTIZIA eske!" zabaldu dute Twitter bidez. Iruñeko Udaltzaingoaren arabera, berriz, 38.000 pertsona izan dira. Zenbakiak zenbaki azken urteetan Iruñean egin den manifestaziorik jendetsuenetakoa izan da.\n"Ez da terrorismoa. Justizia. Altsasukoak aske" zioen pankartaren atzean bildu dira manifestariak Iruñeko kale nagusietan euren aldarrikapena agertzeko. Besteak beste, Nafarroako Gobernuaren eta Foru Parlamentuaren babesa izan du martxak.\nDozenaka autobus irten dira Euskal Herriko hainbat herritatik eta manifestazioa hasi baino ordubete lehenago arazoak zeuden Iruñera sartzeko. Manifestazioa hasi denean milaka lagun zeuden hasiera puntuan eta beste hainbeste ibilbidean zehar. Altsasuko gurasoak hunkituta agertu dira sare sozialetan: "Hunkituta gaude jendearen elkartasunarekin. Izugarria izaten ari da!" esan dute txio batean. Izan ere, ibilbide osoan txaloak eta animo oihuak jaso dituzte.\nNafarroan azken hamarkadetan egin den mobilizaziorik handiena! 50.000 lagun baino gehiago JUSTIZIA eske! #AltsasukoakAske #EzDaPosible pic.twitter.com/8CmL0mh9Hf\n— Altsasu gurasoak (@Altsasugurasoak) 14 de abril de 2018\nTerrorismo delitua egotzita, Altsasuko zortzi gazte epaitzen hasiko dira astelehenean Auzitegi Nazionalean, eta fiskalak 375 urteko espetxe zigorra eskatzen du. Taberna batean bi guardia zibilekin eta haien bikotekideekin izandako liskarrak eragin du gazteon auzipetzea. Gazte horietatik hiruk 500 egun baino gehiago daramatzate kartzelan epaiketa zain.\nAuziaren "desproportzionaltasuna" salatu dute hasieratik auzipetuen gurasoek eta Altsasuko herriak, eta kasua Nafarroako Auzitegiaren esku uztea eskatzen dute.\nAzken komunikatuan jakitera eman dutenez, "ia 100.000 lagunek sinatu dute gure aldeko manifestua, zuzenbidearen arloko 194 profesionalek, zortzi alderdi politikotako 88 diputatuk, Bruselan 15 herrialde ordezkatzen dituzten 52 europarlamentariok, 5 talde parlamentariok, udal ugarik eta Nafarroako 50 erakunde sozialek, kultura, kirola eta bestelako arloetan ezagunak diren pertsonekin batera".\nEz dutela "inpunitatea" eskatzen, "justizia" eskatzen dutela berretsi dute gurasoek "exajerazioa, distortsioa eta desproportzioa hain da handia, beldur gara gure seme-alabei gertakizunen larritasunarekin bat ez duten kartzela-zigor luzeak ezarriko ote dizkieten" esan dute.\nAlderdi politikoak manifestazioan\nNafarroako Gobernuaz gain, sentsibilitate ezberdinetako alderdiek hartu dute parte gaurko manifestazioan:Geroa Bai, Podemos, I-E eta EH Bilduk, adibidez, eta han izan dira CC.OO., ELA eta LAB sindikatuetako ordezkariak ere:\n.@eajpnv Iruñako manifestapenean dago altu eta argi esateko #Altsasu ez dela terrorismoa. Proportzionaltasunik gabeko justizia ez da justizia.\nEzin dugu utzi 2018 urtean terrorismo kontzeptua horrela indargabetzea.\n— EAJ PNV Nafarroa (@EAJPNVNafarroa) 14 de abril de 2018\n"Hau ez da terrorismoa. Hori esatea terrorismoa banalizatzea da gainera\nGaitzesten dugu gau horretan gertatutakoa baina epaiketa zuzena eskatzen dugu".@ESantosItoiz Nafarroako Idazkari nagusia, eta Virginia Alonso, Goazen Altsasuko zinegotzia.\nNo es terrorismo. pic.twitter.com/Q5UYqnyHOW\n— Podemos Navarra (@Podemosnavarra) 14 de abril de 2018\nAstelehenean hasiko da epaiketa\nOstiral honetan bertan Amnistia Internazionalek hitz egin zuen gai honen inguruan eta Altsasuko gazteei terrorismo delitua erretiratzea eskatu zuen AIk. Datorren astelehenean, epaiketa hasten denean, Amnistia Internazionala erakundea behatzaile gisa arituko da ahozko epaiketan.\nApirilaren 16 horretan Auzitegi Nazionaletik zuzenean egingo dute Radio Euskadiko Boulevard saioa, epaiketaren lehen inpresioak jasoz.\nAzken aste hauetan Nafarroatik bira egin dute Altsasuko gurasoek kasua ezagutarazi eta babesak lortzeko.


Post-esanahia. Deia, Noticias de Bizkaia\nRikardo Arregi - Miércoles, 31 de Mayo de 2017 - Actualizado a las 06:02h\nPuigdemontekerreferenduma egin nahi du katalanak entzun ordez”. Horrela, gaztelaniaz baina, atera zuen astelehenean PPk txio bat Twitterreko bere kontu ofizialean Soraya Séanz de Santamaríaren traolarekin, presidenteordeak goizean emandako prentsaurrea laburbiltze aldera. Badirudi hitzok ez direla zehatz-mehatz Sáenz de Santamaríak esan zituenak, baina sare sozialetan aritzen diren arduradun popularrentzat, izan langile huts, izan militante sutsu, esaldia adierazpen osoaren isla da.\nEsaldia guztiz absurdoa denez (zer da erreferendum bat baino hobeagoa jendearen iritzia ezagutzeko), txantxak eta hitz-jokoak ugaldu dira;barre algarak Moncloan ere entzungo ziren. Baina berdin dio: PPko esaldi absurdoen katalogoa luzea da, Rajoy presidente bera da adibiderik behinena (platera platera dela, alkatearena, oso espainiarrak eta asko espainiarrak eta abar). Post-edozein-gauza garai hauetan “post-” berri bati ireki da: post-esanahia, ez du axolarik hitzek zer esan nahi duten, zeintzuk diren hiztegietan edo tradizioan dituzten esanahiak, zer ulertzen dugun guztiok entzuten ditugunean;garrantzitsuena da propaganda egiteko erabilgarriak diren ala ez, eta erabilgarriak ez badira esanahia bihurritu edo desitxuratu helburua lortzeko, eta geroago, noski, behin eta berriro errepikatzea gerorik ez balego bezala. Katalan askoren desira politikoak ez dira desira, “desafio” baizik, erreferendum hitzari dagokion adjektiboa beti da “ilegala”, eta ez besterik.\nSáenz de Santamaríaren jatorrizko esaldia, iturri popularren arabera, hauxe zen: “Puigdemontek, Junquerasek eta Romevak, gizarte katalana entzun ordez, hiritar guztientzako gobernatzeari uko egin diote”. Itzulpena nirea da, kostatu zait, esaldi hori ere absurdoa delako, haien artean zerikusi gutxi duten bi kon-tzeptuak desegoki uztarturik baitaude. “Erreferendum ilegala” hitzak hortik ibiliko ziren. Testuingururik ez dut, eta kokaina sudurreratzen argazki batean harrapatu duten zinegotzi popularrak esan duenez: “Testuingurutik kanpo ezin da argazkikoa ulertu”.


Artikulu hau lehendakariari buruzkoa da; beste esanahietarako, ikus Agirre.\nEusko Jaurlaritzako lehenengo lehendakaria\n1904ko martxoaren 6\n1960ko martxoaren 22\nJose Antonio Agirre Lekube, garaiko izen sisteman Agirre ta Lekube'tar Joseba Andoni, (Bilbo, Bizkaia, 1904ko martxoaren 6a - Paris, Frantzia, 1960ko martxoaren 22a) Eusko Jaurlaritzaren lehen lehendakaria izan zen, 1936ko urriaren 7tik 1960a arte.\nAgirreren jaiotetxea Bilboko Zazpikaleetan\nJose Antonio Agirre, Eusko Jaurlaritzako lehen Lehendakaria izan zena, Bilbon jaio zen 1904ko martxoaren 6an, Zazpi Kaleen erdi-erdian, Gurutze kalean, hain zuzen, Joan Santuen eliza ondoan; bertan bataiatu zuten, Euskal Museoaren egungo egoitzatik metro gutxira.\nLehen Hezkuntzako ikasketak Plaza Berrian zegoen Euskal Herriko lehen ikastolan egin zituen. Bigarren Hezkuntzako ikasketak Urduñako jesuiten ikastetxean hasi zituen, eta bukatutakoan, Deustuko Unibertsitatera joan zen Zuzenbidea ikastera.\nFutbolari izan ondoren, Athletic zale porrokatua izaten segitu zuen Agirrek. Gerra garaian, Euskadiko Selekzioaren aldeko sustatzaile nagusietako bat izan zen. Selekzioak Europan eta Amerikan jokatu zuen eta partidetan bildu zen dirua Europan babestuta bizi ziren haurrentzat izan zen.\nJose Antonio Agirre Lekuberen irudia.\nGarai hartarako, orain arte aipatutako bizitza sozial eta politikoarekiko konpromisoa eta hartan parte hartzeko joera barneratuak zituen Agirrek. Koherente izanik eta Bizkaiko Gazte Katolikoak (orobat, haien lehendakari izan zen) gisako mugimendu eta elkarte frankotan esku hartu ondoren, EAJko kide egin zen, Jesus Maria Leizaola burukidearen eskutik. EAJn sartu ostean, argi eta garbi ikusi zuen zein zen haren ideiak jarduera politikoarekin bateratzeko jarraitu behar zuen bidea. Hasteko, EAJ bi joeratan zatituta aurkitu zuen: Aberri eta Comunión; berak bigarrenari jarraitu zion. Agirrek ez zuen jeltzaleen arteko zatiketa hori onartzen: harentzat, edozein ezberdintasunen gainetik, euskal aberria eta herria baitzeuden. Haren ideien artean argi zegoen jeltzaleen lema ("Jaungoikoa eta Lege Zaharra") eta, haren iritziz, berak izan behar zuen abertzaletasuna ulertzeko bi moduen elkargunea. Helburu hura gogoan zuela, etengabe lan egin zuen Agirrek, lortu zuen arte. Azkenean, 1930. urtean, bi joerok bat egin zuten Bergarako Batzarrean. Hala ere, aurrerago beste talde bat sortu zen: Eusko Abertzale Ekintza, ez-konfesionala, errepublikazalea eta gizarte-izaera sendokoa. Agirre, bere izaera eta sinismen barne-barnekoetan oinarrituta, EAJn segitu zuen, gero eta gai eta mugimendu gehiagotan parte hartuz, hala nola, Euzko Gaztediko kidetzat eta Euzkadi egunkariko artikulugiletzat.\nIdeia integratzaile eta berritzaileon adibide ona dugu 1932an Getxon egin zuten asanbladan erakutsitakoa, Euskal Herritik kanpo jaiotakoak alderdian hartzea proposatu zuenean. Primo de Rivera jeneralaren diktadura amaitutakoan (1930), etapa politiko berriak ireki ziren Espainian; aldi berean, Agirreren bizitza politikoari egoera berri eta garrantzitsuak ekarri zizkion.\nAlkateen mugimenduaren Batzorde Iraunkorra osatu zuten Azpeitia, Laudio, Zangotza eta Getxoko alkateek eta Hego Euskal Herri osora hedatzen zen Estatutuaren aldeko kanpaina abiarazi zuten. Agirrek berak ere eraginkortasun handiz lan egin zuen. Estatutuaren aldeko kanpaina 1931ko ekainaren 14an amaitu zen. Hego Euskal Herriko 427 udal-hautetsi elkartu ziren; aitzitik, lau hiriburuetako alkateak ez ziren bertaratu.\nAgirre 1933. urtean Donostiako Atotxa futbol zelaian eskeinitako hitzaldi batetan zehar.\nGorte Konstituziogileak aukeratzeko hauteskundeak izan ziren 1931ko ekainaren 28an. Agirre abertzalez, karlistaz eta monarkikoz osatutako hautagai-zerrenda bateratuan aurkeztu zen, guztiak ere Lizarran onartutako Estatutu Proiektuaren aldekoak. Bizkaiko eta Nafarroako zerrendaburua izan zen eta lurralde bietan hautetsi zuten. Bietako bati uko egin behar zionez, Nafarroakoari heldu zion.\nLizarran onartu zen Estatutu Proiektuaren alde zeuden diputatuek Euskal Herriko 420 alkateren babespean Madrilgo Gorteetan aurkeztu zuten. Ez zuen oso harrera ona izan, batik bat, Euskadiren eta Vatikanoaren arteko harreman esklusiboak jasotzen zituelako, Errepublikako Gobernua kanpo utziz. Konstituzioa idatzi eta onartzea izan zen 1931ko ekainaren 28ko hauteskundeetatik sortu ziren Gorteen helburu nagusia. Horrek, zalantzarik gabe, izan zuen eragina Madrilen zeuden euskal diputatuen eta Estatutu Proiektuaren beraren bilakaeran. Konstituzioa 1931n onartu zen eta Lizarran onartu zen Autonomia Estatutuaren Proiektuan aldaketak egin behar izan zituzten.\nEstatutuaren proiektuak aurrera segitu zuen: horrela, 1933ko abuztuaren 6an, proiektu berria onartu zen, Nafarroa kanpoan utzi zuena. Hiru probintzietan egin zen erreferendumean amaitu zen prozesua, proiektuak botoen gehiengo esanguratsua lortuta. Urte haren amaieran, hauteskunde orokorrak egin ziren berriz ere Espainian. Agirre Bizkaiko EAJren zerrendan aurkeztu zen eta diputatu aukeratu zuten. Hauteskundeotako emaitzek Errepublikako Gobernuaren joera aldatu zuten, eskuinak irabazi zuelako. Horrek Estatutua onartzeko aukerak zaildu egin zuen.\nGainera, beste gertaera bat ere nabarmendu zen urte hartan Espainiako bizitza politikoari eta Agirre diputatuarenari zegokienez: urrian Greba Orokor bat izan zen, Asturias eta Katalunian eragin berezia izan zuena. Amaiera tragikoa izan zuen: Marokotik heldutako soldaduekin, bortizkeria eta krudelkeriaz erreprimitu zuen greba Francok Asturiasen. Agirre ere harrapatu zuen abertzaletasunaren aurkako errepresioak: diputatu izanik immunitatea bazuen ere, 17 adiskiderekin batera Larrinagako espetxean giltzapetu zuten. Azkar askatu zuten Agirre, baina ez horrela adiskideak, kartzelaldi luzeagoa pairatu behar izan baitzuten. Arlo pertsonalari dagokionez, Agirrerentzat 1935. urtea Aintzane alabaren jaiotzarekin hasi zen eta urte berean "Entre la libertad y la revolución 1930-1935; la verdad de un lustro en el País Vasco" liburua idatzi zuen, borroka eta konpromiso politikoaren harrabotsean bizitako urteei buruz ikuspegi pertsonaletik egindako laburpena. Agirrek bere ideien eta bere herriak bizitako historiaren lekukotasuna uzteko nahia azaldu zuen horrela. Geroago, bere bizipenei buruzko beste bat idatzi zuen, haren nortasuna eta herriaren zerbitzura egin zuen jardunbide politikoa ulertzeko funtsezkoa dena: "De Guernica a Nueva York pasando por Berlín". Etorkizunera eta euskal nazioak barne hartuko zuen Europa batera begira beti, Genovako Naziotasunen Biltzarrera joan zen 1935. urtean, EAJren izenean. Bien bitartean, Aberri Egun jendetsuak ospatu ziren: 1934.ean Gasteizen eta 1935.ean Iruñean.\n1936ko urriaren 6an, Manuel Azañak, Gobernuko Presidenteak, Estatutua onartzeko dekretua izenpetu zuen. Lehenago, 1936ko irailean, Manuel Irujo, EAJko diputatu gisa, Largo Caballero sozialistaren Gobernuan sailik gabeko ministro izendatu zuten, Estatutua onartua izan zedin, halabeharrezko baldintza baitzen horren parte-hartzea. Urriaren 7an, Lehendakaria hautatzeko hauteskundeak egin ziren Bilbon. Araba, Bizkaia eta Gipuzkoako zinegotziek bozkatu eta Agirre Euzko Jaurlaritzako lehen Lehendakari aukeratu zuten aho batez. Egun hartan bertan, 32 urte zituela, karguaren zina egin zuen Gernikako Batzar Etxean, arbolaren azpian.\nEgoera nahasi hartan abiarazi zen Eusko Jaurlaritza. Herria pairatzen ari zen egoera kritikoan oinarrituta, hainbat alderdiz osatutako kontzentraziozko gobernua eratu zuen Agirrek. Lehendakariak, Eusko Jaurlaritzaren buru izateaz gain, Defentsako saila hartu zuen; Ogasunaz Heliodoro de La Torre (EAJ) arduratu zen; Justizia eta Kulturaz, Jesus Maria Leizaola (EAJ); Gobernazio Sailaz, Telesforo Monzon (EAJ); Ramon Maria Aldasoro (Ezkerreko Alderdi Errepublikarra), Merkataritza eta Hornikuntza Sailaz; Alfredo Espinosa (Batasun Errepublikarra), Osasun Sailaz; Santiago Aznar (PSOE), Industria Sailaz; Juan de los Toyos (PSOE) Lan, Proiektu eta Komunikazio Sailaz; Juan Gracia (PSOE), Gizarte Laguntza Sailaz; Gonzalo Nardiz (EAE), Nekazaritza Sailaz; eta Juan Astigarrabia (Alderdi Komunista), Lan Sailaz.\nOrdena publikoa mantentzea ezinbesteko egintza bihurtu zen Eusko Jaurlaritzarentzat. Horretarako, Ertzaintza sortu zuten, bost konpainiatan egituratutako boluntario-taldearekin, konpainia bakoitzean 107 gizon zirela. Eusko Jaurlartitzak Getxoko hainbat eraikin erabili behar izan zituen haiek kokatzeko. Polizia Motorizatua (Ertzaña Igiletua) ere sortu zen. "Bizia, azkarra eta gaur egungo baliabideez hornitua" izan behar zuen. Hasiera batean, mila gizon inguruk osatu zuten taldea, tartean motor-gidariak, mekanikariak eta mantentze-lanetakoak. Picaza komandanteak, haien buru zenak, hiru konpainiatan elkartu zituen: Transmisore, Motor eta Auto Konpainietan. Laugarren bat ere eratu zen, Francisco Oribe komandantearen ardurapean, hornikuntzaren erantzule eta Eusko Jaurlaritzaren bitarteko zena. 1937ko udaberrian, Bizkaiaren aurkako erasoaldia hasi zenean, kuartel nagusien eta Dibisio eta Brigaden arteko bitarteko-lana hartu zuen bere gain Polizia Motorizatuak.\nGero eta zailagoa zen fronteari eustea. 1937ko ekainaren 19an, Francoren armadak Bilbo menderatu eta euskal soldaduek eta Eusko Jaurlaritzak Turtziozera alde egin behar izan zuten eta handik Kantabriara. Agirreren asmoa soldaduak Kataluniara eramatea zen eta han frankisten aurka borrokatzea, Errepublika eta Eusko Jaurlaritza defendatzeko, baina azkenean ez zuen hori erabaki. Juan Ajuriagerrak, 1937ko abuztuaren 24an, EAJren izenean, Santoñako hitzarmena izenpetu zuen Manzini italiar jeneralarekin. Horrela, euskaldunek armak eta gerra-materiala italiar armadari ematearen truke, gudarien bizitza errespetatu eta Eusko Jaurlaritzaren atzerriratzea lortuko zuten. Italiarrek ez zuten akordioa bete eta Agirrek Santanderretik alde egin behar izan zuen atzerrira, euskal armadaren Negus izeneko hegazkinean Miarritzerantz. Harekin batera Telesforo Monzon eta Heliodoro de La Torre erbesteratu ziren.\nBruselan, jesuiten San Frantzisko Xabier ikastetxean babesa hartu zuen eta handik Anberesera joan zen trenez. Anberesen Panamako Guardia Jaén kontsularen laguntza izan zuen, José Andrés Álvarez Lastra panamar abokatu aberatsaren izenpeko pasaportea eman baitzion. Agirre Lehendakariak Amerikara lehenbailehen ihes egin nahi zuen, baina itxaron egin behar izan zuen. Gestapok anaia atxilotu zuen Anberesen.\n1942. urtean, hauek ziren Agirre Lehendakariaren helburuak: Eusko Jaurlaritza berrelkartzea eta Aliatuekiko harremanak sendotzea. Bizitako gorabehera guztien ondoren, maiatzean, "De Guernica a Nueva York pasando por Berlín" liburua kaleratu zen. Geroago, "Historia del País Vasco" idazteari ekin zion, baina ez zuen amaitu: lan haren 520 orrialde heldu zaizkigu, idazmakinaz idatziak.\nAgirre Lehendakariak New York eta Eusko Jaurlaritzaren Parisko egoitzan lehentasunezko jomuga bat izan zuen: atzerrian bizi ziren euskaldunak. Behin eta berriz bisitatu zituen amerikar kontinenteko ia herrialde guztietako euskaldunen komunitate nagusiak, sakabanaturik zegoen jendea mobilizatu eta antolatzeko. Baikor beti, berak ere bete ezin izan zuen itxaropenaz blaitzen zituen guztiak esaldi famatu harekin: "datorren urtean etxera". Frantziara joan eta izaera kristau-demokrata zuten Nazioarteko Talde Berrien (NTB) sorreran eta garapenean esku hartu zuen 1947an, baita Euskaldunen Lagunen Nazioarteko Elkartean ere. 50.000 bazkide baino gehiago izan zituen hark, besteak beste: Verdier eta Griffin kardinalak edo F. Mauriac eta J. Maritain politikariak.\n1949. urtean, bere lagun A. De Gasperi eta Winston Churchill-ekin (batzarraren ohorezko presidentea) batera, Bruselako Europar Biltzarrean esku hartu zuen, ohorezko lehendakariorde gisa.\nEuskal Herria nazioartean ezagutaraztea izan zen Agirrek beti izan zuen nahia. 1956ko irailaren 23tik urriaren 1era, Lehen Euskal Mundu Biltzarra egin zen Palais D'Orsayen. Hasierako egunak bat etorri ziren Estatutuaren onarpenaren 20. urteurrenarekin. Lehendakariak hasierako ekitaldian egin zuen hitzaldian Eusko Jaurlaritzaren zuzendaritzan emandako 20 urteak (1 boterean eta 19 erbestealdian) aztertu zituen. Bere akats eta porrotak onartu zituen, besteak beste, Franco nazioartean sartzen utzi izana. Handik aurrera, Agirre desengainatua sentitu zen eta Aliatuek baztertua politikoan. Lehen Euskal Mundu Biltzarrera alderdi politikoetako, sindikatuetako eta kulturaren arloko ordezkariak bertaratu ziren. Lau gairen inguruan antolatu zen Biltzarra: Politikaz, Gizarte eta Ekonomiaz, Kulturaz eta Aisialdiaz. Biltzarraren ondorioz, "Euskal Kulturaren Alde" (EKA) Batzordea sortu zen. Talde hark, euskal kulturaren sustapenaren inguruan, euskara babesteko programa eraginkor bat lantzeak lehentasuna hartu zuen. Honako hauek izan ziren, besteak beste, batzordekideak: Jose Migel Barandiaran, Jesus Maria Leizaola, Josu Solaun, Telesforo Monzon, Gonzalo Nardiz (diruzaina) eta Jokin Zaitegi (lehendakaria).\nBularreko angina batek jota, 1960ko martxoaren 22an, 56 urte zituela, zendu zen Agirre Lehendakaria. Zeharo hunkitu zituen euskaldun eta mundu osoko demokrata guztiak Agirreren heriotzak. Gorpua Parisetik Donibane Lohitzunera eraman eta han, Monzondarren etxean, hil-kapera jarri zuten. Hilaren 28an, hileta-elizkizunen ondoren, ehortzi egin zuten. Francoren debekua hautsi eta Euskal Herri osoak eman zion azken agurra, gizarte-estamentu guztiak bertan ordezkaturik zirela, “euskal balioen enbaxadore onenari, porrot eginda ere duintasuna erakutsi zuen borrokalari handiari, askatasunaren etsaiak beste areriorik izan ez zuen lagunari”.\n[aldatu] Toki izenak\nAgirre Lehendakariaren estatua Bilboko Federico Moyua enparantzan.\nBilbo: Etorbidea San Inazio eta Deustu artean, estatua bat Federico Moyua enparantzan eta errotulua jaiotetxean.\nDonostia: Agirre Lehendakaria zubia Urumea ibaian, bestalde, Donostiako Udalak Antiguo auzoko Gurutze aldean kale bat izendatzea atzera bota ostean.\nIruña Oka: Parkea.\n↑ Patxi JUARISTI: «Agirre lehendakaria», Berria, 2010-03-28.\nJose Antonio Agirre. Biografia. Egilea; Aitor Zuberogoitia. Elkar S.L. argitaletxea, 1997.\nJose Antonio Agirre (Lehendakaritza)\nJesus Maria Leizaola (Lehendakariordetza eta Justizia eta Kultura) • Telesforo Monzon (Herrizaintza) • Heliodoro de la Torre (Ogasuna) • Santiago Aznar (Industria) • Juan de los Toyos (Lana, Aurreikuspen eta Komunikazioa) • Juan Gracia (Laguntza Soziala) • Ramon Maria Aldasoro (Merkataritza eta Hornikuntza) • Juan Astigarrabia (Herri Lana) • Alfredo Espinosa (Osasuna) • Gonzalo Nardiz (Nekazaritza eta Arrantza) •\nOrrialdearen azken aldaketa: 19:44, 25 apirila 2012.


Aurten ere ur-beltzak eta Leitzaranen babesa aldarrikapenaren ardatz - - Aiurri.eus\nEguzki Talde Ekologista 2019-04-23 13:07\nArtxiboko irudia. 2018ko Santakrutz jaietako erreka jaitsiera.\nAurten ere, Santakrutz jaien barruan, Leitzaran ibaiaren erreka jaitsiera berria antolatu du Eguzkik. Jaietan eginik, dudarik gabe, festa kutsu nabariko jaitsiera izango da, baina baita aldarrikatzailea ere.\nUr- beltzei dagokionean, arazoaren %90arekin amaitzeko Olagain auzoko egitasmoa mahaigainean du Andoaingo Udalak. Orain berau aurrera eramateko diru partida zehaztea falta da, eta hori ere laster egiteko itxaropena badugu ere, berehala egiteko eskatzen jarraitzen dugu. Hori gauzatuz gero, aspaldiko urtetako aldarrikapen garrantzitsu bat beteta ikusiko genuke, ibai ekosistemarentzat onura izugarria ekarriko lukeena. Ez dugu ahaztu nahi arazoaren %10 ezkerraldetik datorrela eta horri oraindik ez diola eskua sartu udalak. Eskuineko alde horretatik etorri dira azkenaldian, isurketa arazo ez oso larri baina bai ikusgarriak.\nDakizuenez, egun Leitzaran ibaia Biotopo babestu izendatuta dago, baina zoritxarrez hori ez da nahikoa ez ibaiaren beraren etorkizun egokia bermatzeko ezta Leitzarango arroarena ere. Horregatik, aldundiari behingoz neurri eraginkorrak hartzea eskatzen diogu; horien artean Leitzaran natur parke izendatu dezala.\nJaitsiera maiatzaren 1ean ospatuko da. Horretarako 16:00 Bekoplazan geratu gara baltsak jasotzeko, edo Olarzar Parkean 16:15etan, bertatik abiatuko gara eta 16:45tan. Santakrutz zubi ingurura 17:30ak aldera iritsiko gara.\nEguzkitik, nola ez parte-hartzera animatu nahi zaitugu eta zalantzak argitzeko apirilaren 24an Urigainen 18:30tan ospatuko den bilerara etor zaitezke.\nINGURUNEAREN ETA LEITZARANEN ALDE! LEITZARAN NATUR PARKEA!


www.atzegi.org web guneak erabiltzaileen nabigazioa analizatzeko cookie-ak erabiltzen dituela jakinarazten dizugu.\nWebgune honek AddThis-ren zerbitzuak erabil ditzake, erabiltzaileari webgune honetako edukiak zabaltzen errazteko.\nAddThis-ek cookiak erabiltzen ditu zabaltzen duzun edukiaren informazioa jasotzeko, informazio honek edukia zer, nola eta noiz zabaldu duzun gordeko du. Addthis-ek ez du informazio pertsonala gordetzen, harik eta ez bazaio explizituki errazten. Identifikatzaile bakarra esleituko zaizu, hau zenbaki eta letra aleatorioz osaturik egongo da, erabiltzaileak desberdintzeko erabiliko da.